title: 2013/203/ΕΕ: Απόφαση του Συμβουλίου, της 22ας Απριλίου 2013 , για την υπογραφή, εξ ονόματος της Ευρωπαϊκής 'Ενωσης, συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συνεργασία για την εφαρμογή των νομοθεσιών τους περί ανταγωνισμού

text:
               27.4.2013

               EL

               Επίσημη Εφημερίδα της Ευρωπαϊκής Ένωσης

               L 117/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Απριλίου 2013
   για την υπογραφή, εξ ονόματος της Ευρωπαϊκής 'Ενωσης, συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συνεργασία για την εφαρμογή των νομοθεσιών τους περί ανταγωνισμού
   (2013/203/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 103 και 352, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 10 Δεκεμβρίου 2010 το Συμβούλιο εξουσιοδότησε την Επιτροπή να αρχίσει διαπραγματεύσεις με την Ελβετική Συνομοσπονδία σχετικά με τη συνεργασία για την εφαρμογή των νομοθεσιών της Ένωσης και της Ελβετικής Συνομοσπονδίας περί ανταγωνισμού.

               (2)

               Οι διαπραγματεύσεις με την Ελβετική Συνομοσπονδία έχουν ολοκληρωθεί.

               (3)

               Η συμφωνία θα πρέπει να υπογραφεί με την επιφύλαξη της σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συνεργασία για την εφαρμογή των νομοθεσιών τους περί ανταγωνισμού επιτρέπεται, εξ ονόματος της Ένωσης, με την επιφύλαξη της σύναψης της εν λόγω συμφωνίας (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ένωσης, με την επιφύλαξη της σύναψής της.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 22 Απριλίου 2013.

            Για το Συμβούλιο

            Ο Πρόεδρος

         S. COVENEY

      (1)  Το κείμενο της συμφωνίας θα δημοσιευθεί μαζί με την απόφαση για τη σύναψή της.


title: Απόφαση (ΕΕ) 2016/1458 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα II — Ευρωπαϊκό Συμβούλιο και Συμβούλιο

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/20

         ΑΠΌΦΑΣΗ (ΕΕ) 2016/1458 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα II — Ευρωπαϊκό Συμβούλιο και Συμβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2014 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2014 [COM(2015) 377 — C8-0201/2015] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2014, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως τα άρθρα 55, 99, 164, 165 και 166,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Συνταγματικών Υποθέσεων (A8-0101/2016),

               1.

               αναβάλλει την απόφασή του για τη χορήγηση απαλλαγής στον Γενικό Γραμματέα του Συμβουλίου όσον αφορά την εκτέλεση του προϋπολογισμού του Ευρωπαϊκού Συμβουλίου και του Συμβουλίου για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Ευρωπαϊκό Συμβούλιο, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή, στον Ευρωπαίο Επόπτη Προστασίας των Δεδομένων και στην Ευρωπαϊκή Υπηρεσία Εξωτερικής Δράσης, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 51 της 20.2.2014.

      (2)  ΕΕ C 377 της 13.11.2015, σ. 1.

      (3)  ΕΕ C 373 της 5.11.2015, σ. 1.

      (4)  ΕΕ C 377 της 13.11.2015, σ. 146.

      (5)  ΕΕ L 298 της 26.10.2012, σ. 1.


title: 2006/326/ΕΚ: Απόφαση του Συμβουλίου, της  27ης Απριλίου 2006 , σχετικά με τη σύναψη της συμφωνίας μεταξύ της Ευρωπαϊκής Κοινότητας και του Βασιλείου της Δανίας, περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις

text:
               5.5.2006

               EL

               Επίσημη Εφημερίδα της Ευρωπαϊκής Ένωσης

               L 120/23

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Απριλίου 2006
   σχετικά με τη σύναψη της συμφωνίας μεταξύ της Ευρωπαϊκής Κοινότητας και του Βασιλείου της Δανίας, περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις
   (2006/326/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 61 στοιχείο γ) σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, οι διατάξεις του κανονισμού (ΕΚ) αριθ. 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (2), δεν έχουν δεσμευτική ισχύ ούτε εφαρμόζονται στη Δανία.

               (2)

               Η Επιτροπή διαπραγματεύθηκε συμφωνία μεταξύ της Ευρωπαϊκής Κοινότητας και του Βασιλείου της Δανίας για την επέκταση στη Δανία των διατάξεων του κανονισμού (ΕΚ) αριθ. 1348/2000.

               (3)

               Η συμφωνία υπογράφηκε, εξ ονόματος της Ευρωπαϊκής Κοινότητας, στις 19 Οκτωβρίου 2005, με την επιφύλαξη της ενδεχόμενης συνάψεώς της σε μεταγενέστερη ημερομηνία, σύμφωνα με την απόφαση 2005/794/ΕΚ του Συμβουλίου της 20ής Σεπτεμβρίου 2005 (3).

               (4)

               Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο και η Ιρλανδία συμμετέχουν στην έκδοση και την εφαρμογή της παρούσας απόφασης.

               (5)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, η Δανία δεν συμμετέχει στην έκδοση της παρούσας απόφασης, η οποία δεν έχει δεσμευτική ισχύ ούτε εφαρμόζεται στη Δανία.

               (6)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και του Βασιλείου της Δανίας περί επιδόσεως και κοινοποιήσεως δικαστικών και εξωδίκων πράξεων σε αστικές ή εμπορικές υποθέσεις, εγκρίνεται εξ ονόματος της Κοινότητας.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν στην κοινοποίηση που προβλέπεται στο άρθρο 10 παράγραφος 2 της συμφωνίας.

      Λουξεμβούργο, 27 Απριλίου 2006.

            Για το Συμβούλιο

            Η Πρόεδρος

         L. PROKOP

      (1)  Γνώμη η οποία διατυπώθηκε στις 23 Μαρτίου 2006 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 160 της 30.6.2000, σ. 37.

      (3)  ΕΕ L 300 της 17.11.2005, σ. 53.


Avis juridique important

|

32003D0170

2003/170/ΔΕΥ: Απόφαση 2003/170/ΔΕΥ του Συμβουλίου, της 27ης Φεβρουαρίου 2003, για την κοινή αξιοποίηση των αξιωματικών-συνδέσμων που τοποθετούνται στο εξωτερικό από τις υπηρεσίες επιβολής του νόμου των κρατών μελών

Επίσημη Εφημερίδα αριθ. L 067 της 12/03/2003 σ. 0027 - 0030

Απόφαση 2003/170/ΔΕΥ του Συμβουλίουτης 27ης Φεβρουαρίου 2003για την κοινή αξιοποίηση των αξιωματικών-συνδέσμων που τοποθετούνται στο εξωτερικό από τις υπηρεσίες επιβολής του νόμου των κρατών μελώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1 στοιχεία α), β) και γ), παράγραφος 2 στοιχείο γ) και το άρθρο 34 παράγραφος 2 στοιχείο γ),την πρωτοβουλία του Βασιλείου της Δανίας(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Κατά τη σύνοδο της 3ης Δεκεμβρίου 1998, το Συμβούλιο Υπουργών Δικαιοσύνης και Εσωτερικών Υποθέσεων θέσπισε το σχέδιο δράσης του Συμβουλίου και της Επιτροπής σχετικά με τον καλύτερο τρόπο εφαρμογής των διατάξεων της συνθήκης του Άμστερνταμ για ένα χώρο ελευθερίας ασφάλειας και δικαιοσύνης(3), το μέτρο 48 του οποίου ορίζει ότι εντός πενταετίας από την έναρξη ισχύος της συνθήκης θα πρέπει να αναληφθούν δράσεις για την προώθηση της συνεργασίας και των κοινών πρωτοβουλιών στον τομέα της κατάρτισης, των ανταλλαγών αξιωματικών συνδέσμων, των αποσπάσεων, της χρήσης των εξοπλισμών και της εγκληματολογικής έρευνας.(2) Κατά τη σύνοδο της 11ης και 12ης Δεκεμβρίου 1998, στη Βιέννη, το Ευρωπαϊκό Συμβούλιο ενέκρινε, στο συμπέρασμα 83, το σχέδιο δράσης του Συμβουλίου και της Επιτροπής σχετικά με τον καλύτερο τρόπο εφαρμογής των διατάξεων της συνθήκης του Άμστερνταμ για ένα χώρο ελευθερίας ασφάλειας και δικαιοσύνης και, στο συμπέρασμα 89, ζήτησε να ενισχυθεί η δράση κατά του οργανωμένου εγκλήματος υπό το φως των νέων προοπτικών που διανοίγει η συνθήκη.(3) Κατά τη σύνοδο της 15ης και 16ης Οκτωβρίου 1999, στο Τάμπερε, το Ευρωπαϊκό Συμβούλιο κάλεσε το Συμβούλιο και την Επιτροπή να προωθήσουν, σε στενή συνεργασία με το Ευρωπαϊκό Κοινοβούλιο, την πλήρη και άμεση εφαρμογή της συνθήκης του Άμστερνταμ, με βάση το σχέδιο δράσης που θεσπίσθηκε στις 3 Δεκεμβρίου 1998 από το Συμβούλιο Υπουργών ΔΕΥ και εγκρίθηκε κατά τη σύνοδο του Ευρωπαϊκού Συμβουλίου της Βιέννης, της 11ης και 12ης Δεκεμβρίου 1998, καθώς και τις πολιτικές κατευθυντήριες γραμμές και συγκεκριμένους στόχους, οι οποίοι συνεπάγονται στενότερη αστυνομική συνεργασία με σκοπό την καταπολέμηση του διασυνοριακού εγκλήματος, που συμφωνήθηκαν στο Τάμπερε.(4) Κατά τη σύνοδο της 10ης και 11ης Δεκεμβρίου 1999, στο Ελσίνκι, το Ευρωπαϊκό Συμβούλιο παρότρυνε την Ευρωπαϊκή Ένωση να εντείνει τις προσπάθειές της στο διεθνές επίπεδο, με αναβάθμιση της συνεργασίας με τις τρίτες χώρες για μείωση της ζήτησης και προμήθειας ναρκωτικών, ως και στον τομέα της δικαιοσύνης και των εσωτερικών υποθέσεων. Επίσης, το Ευρωπαϊκό Συμβούλιο σημείωσε ότι θα χρειαστούν οι συνδυασμένες προσπάθειες όλων των οικείων αρχών, με ιδιαίτερο ρόλο για την Ευρωπόλ.(5) Κατά τη σύνοδο της 14ης και 15ης Δεκεμβρίου 2001, στο Λάκεν, το Ευρωπαϊκό Συμβούλιο επιβεβαίωσε, στο συμπέρασμα 37, τις κατευθυντήριες γραμμές και τους στόχους που καθορίστηκαν στο Τάμπερε και σημείωσε ότι πρέπει να δοθούν νέες ωθήσεις και προσανατολισμοί προκειμένου να καλυφθεί η καθυστέρηση σε ορισμένους τομείς.(6) Στις 14 Οκτωβρίου 1996, το Συμβούλιο ενέκρινε, την κοινή δράση 96/602/ΔΕΥ σχετικά με κοινό πλαίσιο προσανατολισμού για τις πρωτοβουλίες των κρατών μελών όσον αφορά τους αξιωματικούς-συνδέσμους(4).(7) Με γνώμονα την πείρα από την εφαρμογή της κοινής δράσης ως και των διατάξεων της συνθήκης του Άμστερνταμ που αφορούν την καταπολέμηση του διασυνοριακού εγκλήματος, πρέπει να ενισχυθεί και να αναπτυχθεί η συνεργασία μεταξύ κρατών μελών όσον αφορά τα καθήκοντα που ανατίθενται στους αξιωματικούς συνδέσμους και την τοποθέτησή τους σε τρίτες χώρες και σε διεθνείς οργανώσεις.(8) Στο μέτρο που επιβάλλεται για την άσκηση των καθηκόντων που καθορίζονται στη σύμβαση Ευρωπόλ(5), η Ευρωπόλ θα συνάπτει και θα διατηρεί σχέσεις συνεργασίας με τρίτες χώρες και διεθνείς οργανώσεις.(9) Η Ευρωπόλ έχει ήδη συνάψει και θα εξακολουθήσει να συνάπτει και να διατηρεί σχέσεις συνεργασίας με ευρύ φάσμα τρίτων χωρών και διεθνών οργανώσεων.(10) Πρέπει να παρασχεθούν στην Ευρωπόλ η αναγκαία στήριξη και τα μέσα ώστε να δύναται να λειτουργήσει αποτελεσματικά ως βασικός άξονας της ευρωπαϊκής αστυνομικής συνεργασίας. Το Ευρωπαϊκό Συμβούλιο έχει τονίσει ότι η Ευρωπόλ διαδραματίζει κεντρικό ρόλο στη συνεργασία μεταξύ των αρχών των κρατών μελών για τη διερεύνηση του διασυνοριακού εγκλήματος, παρέχοντας υποστήριξη στην πρόληψη, ανάλυση και διερεύνηση του εγκλήματος στο επίπεδο της Ένωσης.(11) Πρέπει να δοθεί στην Ευρωπόλ η ευκαιρία αξιοποίησης ως ένα βαθμό των στις τρίτες χώρες αξιωματικών-συνδέσμων των κρατών μελών, για ενίσχυση του ιδιαίτερου ρόλου της στην παροχή υπηρεσιακής υποστήριξης στις εθνικές αστυνομικές αρχές.(12) Τα κράτη μέλη αναγνωρίζουν ότι υφίσταται ήδη εκτεταμένη συνεργασία μεταξύ των αξιωματικών-συνδέσμων που τα κράτη μέλη, λαμβανομένων υπόψη των εθνικών τους αναγκών, έχουν τοποθετήσει σε τρίτες χώρες και σε διεθνείς οργανώσεις. Ωστόσο, πρέπει να ενισχυθούν ορισμένες πτυχές της μεταξύ αυτών των αξιωματικών-συνδέσμων συνεργασίας, για μέγιστη δυνατή αξιοποίηση των πόρων των κρατών μελών.(13) Είναι απαραίτητη η ενίσχυση της συνεργασίας μεταξύ των κρατών μελών σ' αυτόν τον τομέα, προκειμένου να διευκολυνθεί η ανταλλαγή πληροφοριών με στόχο την καταπολέμηση του σοβαρού διασυνοριακού εγκλήματος.(14) Τα κράτη μέλη αποδίδουν ιδιαίτερο βάρος στη συνεργασία για την καταπολέμηση του διασυνοριακού εγκλήματος, φρονώντας ότι η ενίσχυση της συνεργασίας επί της ανταλλαγής πληροφοριών θα επαυξήσει τις ικανότητες των εθνικών αρχών για αποτελεσματική αντιμετώπιση του εγκλήματος και ότι κεντρικό ρόλο στο θέμα αυτό πρέπει να διαδραματίζει η Ευρωπόλ.(15) Σκοπός της παρούσας απόφασης είναι η ρύθμιση των θεμάτων καταπολέμησης του σοβαρού διασυνοριακού εγκλήματος.(16) Επιβάλλεται η ανάπτυξη των διατάξεων της σύμβασης εφαρμογής της συμφωνίας του Σένγκεν, της 14ης Ιουνίου 1985, μεταξύ των κυβερνήσεων των κρατών της Οικονομικής Ένωσης Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας για τη σταδιακή κατάργηση των ελέγχων στα κοινά σύνορα ("σύμβαση εφαρμογής της συμφωνίας του Σένγκεν")(6), οι οποίες αφορούν την κοινή αξιοποίηση των αξιωματικών-συνδέσμων, με σκοπό την ενίσχυση της μεταξύ κρατών μελών συνεργασίας για την καταπολέμηση του διασυνοριακού εγκλήματος.(17) Όσον αφορά την Ισλανδία και τη Νορβηγία, η παρούσα απόφαση, εξαιρέσει του άρθρου 8, συνιστά ανάπτυξη των διατάξεων του κεκτημένου Σένγκεν κατά την έννοια της συμφωνίας που συνήφθη μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για τη σύνδεση της τελευταίας αυτής χώρας με τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν(7), οι οποίες εμπίπτουν στον τομέα που αναφέρεται στο άρθρο 1 στοιχείο Η της απόφασης 1999/437/ΕΚ του Συμβουλίου(8), που αφορά ορισμένες λεπτομέρειες εφαρμογής της εν λόγω συμφωνίας.(18) Το Ηνωμένο Βασίλειο συμμετέχει στην παρούσα απόφαση σύμφωνα με το άρθρο 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με το άρθρο 8 παράγραφος 2 της απόφασης 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν(9).(19) Η Ιρλανδία συμμετέχει στην παρούσα απόφαση σύμφωνα με το άρθρο 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με το άρθρο 6 παράγραφος 2 της απόφασης 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν(10).(20) Η κοινή δράση 96/602/ΔΕΥ και η διάταξη του άρθρου 47 παράγραφος 4 της σύμβασης εφαρμογής της συμφωνίας του Σένγκεν πρέπει συνεπώς να καταργηθούν,ΑΠΟΦΑΣΙΖΕΙ:Άρθρο 1Ορισμός1. Στην παρούσα απόφαση, ως "αξιωματικός-σύνδεσμος" νοείται ο εκπρόσωπος κράτους μέλους ο οποίος τοποθετείται στο εξωτερικό από μια υπηρεσία επιβολής του νόμου σε μία ή περισσότερες τρίτες χώρες ή διεθνείς οργανώσεις με σκοπό την ανάπτυξη και διατήρηση επαφών με τις αρχές αυτών των χωρών ή οργανώσεων, με σκοπό την αποτροπή ή τη διερεύνηση εγκλημάτων.2. Η παρούσα απόφαση δεν θίγει τα καθήκοντα που αναλαμβάνουν οι αξιωματικοί-σύνδεσμοι των κρατών μελών στα πλαίσια των αρμοδιοτήτων τους και σύμφωνα με το εθνικό δίκαιο, τις εθνικές ανάγκες και οιαδήποτε ευνοϊκότερη συμφωνία συναπτόμενη με το κράτος υποδοχής ή τη διεθνή οργάνωση.Άρθρο 2Καθήκοντα των αξιωματικών-συνδέσμων1. Κάθε κράτος μέλος μεριμνά ώστε οι αξιωματικοί-σύνδεσμοί του να αναπτύσσουν και διατηρούν άμεσες επαφές με τις αρμόδιες αρχές του κράτους υποδοχής ή της διεθνούς οργάνωσης, με σκοπό τη διευκόλυνση και τη διεκπεραίωση της συλλογής και ανταλλαγής πληροφοριών.2. Κάθε αξιωματικός-σύνδεσμος κράτους μέλους συμβάλλει επίσης στη συλλογή και ανταλλαγή πληροφοριών που δύνανται να χρησιμοποιηθούν στην καταπολέμηση του σοβαρού διασυνοριακού εγκλήματος, περιλαμβανομένων των πληροφοριών που συμβάλλουν σε μια αμεσότερη γνώση των νομικών συστημάτων και των επιχειρησιακών μεθόδων που εφαρμόζουν τα εν λόγω κράτη ή διεθνείς οργανώσεις.3. Οι αξιωματικοί-σύνδεσμοι εκτελούν τα καθήκοντά τους στο πλαίσιο των αρμοδιοτήτων τους και σύμφωνα με τις διατάξεις, συμπεριλαμβανομένων των διατάξεων σχετικά με την προστασία των προσωπικών δεδομένων που ορίζονται από τις εθνικές τους νομοθεσίες, και από οιαδήποτε συμφωνία έχει συναφθεί με κράτη υποδοχής ή διεθνείς οργανώσεις.Άρθρο 3Γνωστοποίηση της τοποθέτησης αξιωματικών-συνδέσμων1. Τα κράτη μέλη αλληλοενημερώνονται για την πρόθεσή τους να αποσπάσουν αξιωματικούς συνδέσμους σε τρίτες χώρες και διεθνείς οργανισμούς· επίσης ενημερώνουν κατ' έτος τη γενική γραμματεία του Συμβουλίου της Ευρωπαϊκής Ένωσης ("γενική γραμματεία") για τις τοποθετήσεις αξιωματικών-συνδέσμων, ως και για τα καθήκοντά τους και οιαδήποτε συμφωνία συνεργασίας συναπτόμενη μεταξύ κρατών μελών επί τοποθετήσεων αξιωματικών-συνδέσμων.2. Η γενική γραμματεία καταρτίζει ετήσιες συγκεφαλαιωτικές καταστάσεις επί των τοποθετήσεων αξιωματικών-συνδέσμων των κρατών μελών ως και των καθηκόντων τους και σχετικά με οιαδήποτε συμφωνία συνεργασίας συναπτόμενη μεταξύ των κρατών μελών επί τοποθετήσεων αξιωματικών-συνδέσμων, προς αποστολή στα κράτη μέλη και στην Ευρωπόλ.Άρθρο 4Δίκτυα αξιωματικών-συνδέσμων στις τρίτες χώρες1. Τα κράτη μέλη μεριμνούν ώστε οι αξιωματικοί-σύνδεσμοι των κρατών μελών οι τοποθετημένοι στην ίδια τρίτη χώρα ή διεθνή οργάνωση να συναντώνται τακτικά ή όταν είναι αναγκαίο για ανταλλαγή σχετικών πληροφοριών. Το κράτος μέλος το προεδρεύον του Συμβουλίου της Ευρωπαϊκής Ένωσης μεριμνά ώστε η διεξαγωγή των συνεδριάσεων να πραγματοποιείται με πρωτοβουλία των ιδίων του αξιωματικών-συνδέσμων. Όταν αυτό το κράτος μέλος δεν εκπροσωπείται στην τρίτη χώρα ή τη διεθνή οργάνωση, την πρωτοβουλία διεξαγωγής των συνεδριάσεων αναλαμβάνει ο εκπρόσωπος της επερχόμενης ή της μεθεπόμενης προεδρίας. Η Επιτροπή και η Ευρωπόλ καλούνται στις ανωτέρω συνεδριάσεις όποτε κρίνεται αναγκαίο.2. Κάθε κράτος μέλος μεριμνά ώστε οι αξιωματικοί-σύνδεσμοί του οι τοποθετημένοι στην ίδια χώρα ή διεθνή οργάνωση να αλληλοεπικουρούνται κατά τις επαφές τους με τις αρχές του κράτους υποδοχής. Κατά περίπτωση, τα κράτη μέλη μπορούν να συμφωνούν μια κατανομή καθηκόντων μεταξύ των αξιωματικών-συνδέσμων τους.3. Τα κράτη μέλη μπορούν να συμφωνούν, σε διμερές ή και πολυμερές επίπεδο, ότι οι αξιωματικοί-σύνδεσμοι οι τοποθετούμενοι από ένα κράτος μέλος σε τρίτη χώρα ή σε διεθνή οργάνωση θα μεριμνούν και για τα συμφέροντα ενός ή και περισσότερων άλλων κρατών μελών.Άρθρο 5Συνεργασία μεταξύ κρατών μελών επί της ανταλλαγής πληροφοριών μέσω αξιωματικών-συνδέσμων στις τρίτες χώρες1. Κάθε κράτος μέλος μεριμνά ώστε οι υπηρετούντες στις τρίτες χώρες και διεθνείς οργανώσεις αξιωματικοί-σύνδεσμοί του να παρέχουν, σύμφωνα με το εθνικό δίκαιο και τις συναφείς διεθνείς νομικές πράξεις και εφόσον τηρούνται οι εφαρμοστέες διατάξεις που διέπουν την προστασία των δεδομένων προσωπικού χαρακτήρα, στις αντίστοιχες εθνικές αρχές πληροφορίες επί των σοβαρών εγκληματικών απειλών εις βάρος άλλων κρατών μελών μη εκπροσωπουμένων με ιδίους αξιωματικούς-συνδέσμους στην τρίτη χώρα ή τη διεθνή οργάνωση. Οι εθνικές αρχές εκτιμούν, σύμφωνα με το εθνικό δίκαιο και ανάλογα με τη σοβαρότητα της απειλής, κατά πόσον πρέπει να ενημερωθούν τα ενδιαφερόμενα κράτη μέλη.2. Οι υπηρετούντες στις τρίτες χώρες ή διεθνείς οργανώσεις αξιωματικοί-σύνδεσμοι των κρατών μελών μπορούν, σύμφωνα με το εθνικό δίκαιο και τις συναφείς διεθνείς νομικές πράξεις και εφόσον τηρούνται οι εφαρμοστέες διατάξεις που διέπουν την προστασία των δεδομένων προσωπικού χαρακτήρα, να παρέχουν πληροφορίες επί των σοβαρών εγκληματικών απειλών εις βάρος άλλων κρατών μελών απευθείας στους αξιωματικούς-συνδέσμους των εν λόγω κρατών μελών, εφόσον αυτά εκπροσωπούνται στην τρίτη χώρα ή τη διεθνή οργάνωση.3. Σύμφωνα με το εθνικό δίκαιο και τις συναφείς διεθνείς νομικές πράξεις, όσα κράτη μέλη δεν διαθέτουν αξιωματικούς-συνδέσμους σε μια τρίτη χώρα ή διεθνή οργάνωση, μπορούν να υποβάλλουν αιτήσεις σε άλλο κράτος μέλος το οποίο διαθέτει αξιωματικούς-συνδέσμους εκεί, προς ανταλλαγή πληροφοριών.4. Τα κράτη μέλη εξετάζουν τις αιτήσεις της παραγράφου 3 σύμφωνα με το οικείο εθνικό δίκαιο και τις συναφείς διεθνείς νομικές πράξεις και γνωστοποιούν το ταχύτερο δυνατόν κατά πόσον είναι εφικτή η ικανοποίησή τους.5. Κάθε κράτος μέλος μπορεί να δέχεται την άμεση ανταλλαγή πληροφοριών μεταξύ των υπηρετούντων στις τρίτες χώρες και διεθνείς οργανώσεις αξιωματικών-συνδέσμων και των αρχών άλλων κρατών μελών, εφόσον τηρούνται οι εφαρμοστέες διατάξεις που διέπουν την προστασία των δεδομένων προσωπικού χαρακτήρος.6. Η εκτέλεση των καθηκόντων που περιγράφονται στις παραγράφους 1 και 2 δεν πρέπει να κωλύουν τους αξιωματικούς-συνδέσμους στην εκτέλεση των αρχικών τους καθηκόντων.Άρθρο 6Κοινά σεμινάρια αξιωματικών-συνδέσμων1. Για την ενίσχυση της συνεργασίας μεταξύ των αξιωματικών-συνδέσμων σε μια ή περισσότερες τρίτες χώρες και σε διεθνείς οργανώσεις, και εφόσον υπάρχουν συγκεκριμένες ανάγκες γνώσεων και παρέμβασης στις εν λόγω τρίτες χώρες και διεθνείς οργανώσεις, τα κράτη μέλη μπορούν να προβούν στην διοργάνωση κοινών σεμιναρίων επί των τάσεων του εγκλήματος και επί των πλέον αποτελεσματικών μεθόδων καταπολέμησης του διασυνοριακού εγκλήματος, λαμβάνοντας δεόντως υπόψη το κεκτημένο της ΕΕ. Η Επιτροπή και η Ευρωπόλ θα προσκαλούνται στα σεμινάρια αυτά.2. Η συμμετοχή σε σεμινάριο της παραγράφου 1 δεν πρέπει να κωλύει τον αξιωματικό-σύνδεσμο στην άσκηση των αρχικών του καθηκόντων.Άρθρο 7Αρμόδιες εθνικές αρχές1. Κάθε κράτος μέλος ορίζει σημεία επαφής στο πλαίσιο των οικείων αρμόδιων αρχών για τη διευκόλυνση των καθηκόντων περί των οποίων η παρούσα απόφαση και μεριμνά ώστε τα εθνικά σημεία επαφής να είναι σε θέση να εκτελούν τα καθήκοντά τους με αποτελεσματικότητα και ταχύτητα.2. Κάθε κράτος μέλος γνωστοποιεί γραπτώς στη γενική γραμματεία τα σημεία επαφής στο πλαίσιο των οικείων αρμόδιων αρχών καθώς και πάσα μεταγενέστερη μεταβολή δυνάμει της παρούσας απόφασης. Η γενική γραμματεία δημοσιεύει τις πληροφορίες αυτές στην Επίσημη Εφημερίδα της Ευρωπαϊκής Ένωσης.3. Η εφαρμογή της παρούσας απόφασης δεν θίγει τις κείμενες εθνικές διατάξεις, ειδικότερα όσον αφορά την κατανομή αρμοδιοτήτων μεταξύ των διαφόρων αρχών και υπηρεσιών του οικείου κράτους μέλους.Άρθρο 8Ευρωπόλ1. Κάθε κράτος μέλος διευκολύνει, σύμφωνα με το εθνικό δίκαιο και τη σύμβαση Ευρωπόλ, τη διεκπεραίωση των αιτημάτων που υποβάλλει η Ευρωπόλ για να λαμβάνει πληροφορίες από αξιωματικούς-συνδέσμους των κρατών μελών σε τρίτες χώρες ή διεθνείς οργανώσεις στις οποίες δεν εκπροσωπείται η ιδία. Οι αιτήσεις της Ευρωπόλ υποβάλλονται στις εθνικές υπηρεσίες των κρατών μελών, οι οποίες, σύμφωνα με το εθνικό δίκαιο και τη σύμβαση Ευρωπόλ, αποφασίζουν επί του αιτήματος. Οι πληροφορίες που παρέχονται από τους υπηρετούντες στις τρίτες χώρες ή τις διεθνείς οργανώσεις αξιωματικούς-συνδέσμους κρατών μελών διαβιβάζονται στην Ευρωπόλ, σύμφωνα με το εθνικό δίκαιο και τη σύμβαση Ευρωπόλ.2. Κατά τον καθορισμό των καθηκόντων των αξιωματικών-συνδέσμων τους, τα κράτη μέλη επιδεικνύουν προσοχή, κατά περίπτωση, στα καθήκοντα που βάσει της σύμβασης Ευρωπόλ εκτελούνται από την Ευρωπόλ.Άρθρο 9Εφαρμογή στο ΓιβραλτάρΗ παρούσα απόφαση εφαρμόζεται στο Γιβραλτάρ.Άρθρο 10ΑξιολόγησηΤο Συμβούλιο αξιολογεί την εφαρμογή της παρούσας απόφασης εντός διετίας από την έκδοσή της.Άρθρο 11Κατάργηση1. Η κοινή δράση 96/602/ΔΕΥ καταργείται.2. Η διάταξη του άρθρου 47 παράγραφος 4 της σύμβασης εφαρμογής της συμφωνίας του Σένγκεν καταργείται.Άρθρο 12Έναρξη ισχύοςΗ παρούσα απόφαση αρχίζει να ισχύει δεκατέσσερις ημέρες από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 27 Φεβρουαρίου 2003.Για το ΣυμβούλιοΟ ΠρόεδροςΜ. Χρυσοχοΐδης(1) ΕΕ C 176 της 24.7.2002, σ. 8.(2) Γνώμη που διατυπώθηκε στις 20 Νοεμβρίου 2002 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 19 της 23.1.1999, σ. 1.(4) ΕΕ L 268 της 19.10.1996, σ. 2.(5) ΕΕ C 316 της 27.11.1995, σ. 2.(6) ΕΕ L 239 της 22.9.2000, σ. 19.(7) ΕΕ L 176 της 10.7.1999, σ. 36.(8) ΕΕ L 176 της 10.7.1999, σ. 31.(9) ΕΕ L 131 της 1.6.2000, σ. 43.(10) ΕΕ L 64 της 7.3.2002, σ. 20.


title: 87/422/ΕΟΚ: Απόφαση του Συμβουλίου της 11ης Δεκεμβρίου 1986 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Μαλαισίας για το εμπόριο κλωστοϋφαντουργικών προϊόντων

text:
Αριθ . L 233/82                       Επίσημη Εφημερίδα των Ευρωπαϊκών Κοινοτήτων                                         19 . 8 . 87
                                             ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                  της 11ης Δεκεμβρίου 1986
                 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας
                             και της Μαλαισίας για το εμπόριο κλωστοϋφαντουργικών προϊόντων
                                                        (87 /422/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                          κών προϊόντων εφαρμόζεται προσωρινά από την 1η Ιανουα
                                                                  ρίου 1987 , έως ότου συνομολογηθεί τυπικά, με την επιφύλαξη
Έχοντας υπόψη :                                                   της αμοιβαίας προσωρινής εφαρμογής εκ μέρους της
                                                                  συμβαλλόμενης χώρας .
τη συνθήκη για την ίδρυση της Ευρωπαϊκής Οικονομικής
Κοινότητας, και ιδίως το άρθρο 113 ,
                                                                  Το κείμενο της συμφωνίας επισυνάπτεται στην παρούσα
την πρόταση της Επιτροπής ,                                       απόφαση (').
Εκτιμώντας :
ότι η Επιτροπή διαπραγματεύτηκε εξ ονόματος της Κοινό
τητας συμφωνία για το εμπόριο κλωστοϋφαντουργικών
προϊόντων με τη Μαλαισία *                                                                   Άρθρο 2
ότι θα πρέπει να εφαρμοστεί η εν λόγω συμφωνία , προσωρινά        Η Επιτροπή καλείται να γνωστοποιήσει την παρούσα απόφα
από την 1η Ιανουαρίου 1987 , έως ότου ολοκληρωθούν οι
                                                                  ση στην συμβαλλόμενη χώρα και να της ζητήσει να δηλώσει
αναγκαίες διαδικασίες για τη σύναψή της, με την επιφύλαξη
                                                                  ότι συμφωνεί· τούτο θα ανακοινώσει στο Συμβούλιο .
της αμοιβαίας προσωρινής εφαρμογής εκ μέρους της
συμβαλλόμενης χώρας ,
ΑΠΟΦΑΣΙΖΕΙ :
                                                                  Βρυξέλλες, 11 Δεκεμβρίου 1986 .
                          Άρθρο 1                                                                          Για το Συμβούλιο
Η συμφωνία μεταξύ της Ευρωπαϊκής Οικονομικής Κοινότη                                                         O Πρόεδρος
τας και της Μαλαισίας για το εμπόριο κλωστοϋφαντουργι                                                         K. CLARKE
                                                                  0 ) Για τεχνικούς λόγους η παρούσα συμφωνία δημοσιεύεται στην
                                                                      Επίσημη Εφημερίδα των Ευρωπαϊκών Κοινοτήτων στη γλώσσα
                                                                      στην οποία απετέλεσε αντικείμενο διαπραγματεύσεων .


title: 2004/490/ΕΚ, Ευρατόμ:Απόφαση των αντιπροσώπων των κυβερνήσεων των κρατών μελών της Ευρωπαϊκής Ένωσης, της 1ης Μαΐου 2004, για το διορισμό δικαστών του Πρωτοδικείου των Ευρωπαϊκών Κοινοτήτων

text:
               1.5.2004

               EL

               Επίσημη Εφημερίδα της Ευρωπαϊκής Ένωσης

               L 169/23

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΤΗΣ ΕΥΡΩΠΑΪΚΉΣ ΈΝΩΣΗΣ

   της 1ης Μαΐου 2004
   για το διορισμό δικαστών του Πρωτοδικείου των Ευρωπαϊκών Κοινοτήτων
   (2004/490/EK, Ευρατόμ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 224,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140,
   την πράξη περί των όρων προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση («πράξη προσχώρησης του 2003»), και ιδίως το άρθρο 46 παράγραφος 1 και παράγραφος 2 στοιχείο β),
   Εκτιμώντας τα ακόλουθα:

               (1)

               Το άρθρο 46 παράγραφος 1 και παράγραφος 2 στοιχείο β) της πράξης προσχώρησης του 2003 προβλέπει το διορισμό δέκα δικαστών στο Πρωτοδικείο. Η θητεία πέντε εκ των δικαστών αυτών λήγει στις 31 Αυγούστου 2004. Οι δικαστές αυτοί επιλέγονται διά κλήρου. Η θητεία των άλλων δικαστών λήγει στις 31 Αυγούστου 2007.

               (2)

               Θα πρέπει ως εκ τούτου, σύμφωνα με το προαναφερόμενο άρθρο και μετά την προβλεπόμενη διά κλήρου επιλογή, να διορισθούν δέκα επιπλέον δικαστές στο Πρωτοδικείο.

               (3)

               Ο διορισμός του δέκατου μπορεί να πραγματοποιηθεί μόνον σε μεταγενέστερη ημερομηνία,

         ΑΠΟΦΑΣΙΖΟΥΝ:
   Άρθρο 1
   Διορίζονται δικαστές του Πρωτοδικείου, για την περίοδο από την 1η Μαΐου 2004 μέχρι τις 31 Αυγούστου 2004:

               η κα Küllike JÜRIMÄE

               ο κ. ΣΑΒΒΑΣ Σ. ΠΑΠΑΣΑΒΒΑΣ

               ο κ. Ottó CZÚCZ

               η κα Irena WISZNIEWSKA-BIAŁECKA

               ο κ. Daniel ŠVÁBY.

         Άρθρο 2
   Διορίζονται δικαστές του Πρωτοδικείου, για την περίοδο από την 1η Μαΐου 2004 μέχρι τις 31 Αυγούστου 2007:

               η κα Irena PELIKÁNOVÁ

               η κα Ingrīda LABUCKA

               ο κ. Vilenas VADAPALAS

               η κα Ena CREMONA.

         Άρθρο 3
   Η παρούσα απόφαση παράγει αποτελέσματα την 1η Μαΐου 2004.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1η Μαΐου 2004.

            Η Πρόεδρος

         A. ANDERSON


Avis juridique important

|

31963D0266

63/266/ΕΟΚ: Απόφαση του Συμβουλίου της 2ας Απριλίου 1963 περί θεσπίσεως των γενικών αρχών για την εφαρμογή κοινής πολιτικής επαγγελματικής καταρτίσεως

Επίσημη Εφημερίδα αριθ. 063 της 20/04/1963 σ. 1338 - 1341 Φινλανδική ειδική έκδοση: Κεφάλαιο 16 τόμος 1 σ. 0003  Δανική ειδική έκδοση: Σειρά I Κεφάλαιο 1963-1964 σ. 0022  Σουηδική ειδική έκδοση: Κεφάλαιο 16 τόμος 1 σ. 0003  Αγγλική ειδική έκδοση: Σειρά I Κεφάλαιο 1963-1964 σ. 0025  Ελληνική ειδική έκδοση: Κεφάλαιο 05 τόμος 1 σ. 0012  Ισπανική ειδική έκδοση: Κεφάλαιο 05 τόμος 1 σ. 0030  Πορτογαλική ειδική έκδοση : Κεφάλαιο 05 τόμος 1 σ. 0030

ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Απριλίου 1963 περί θεσπίσεως των γενικών αρχών για την εφαρμογή κοινής πολιτικής επαγγελματικής καταρτίσεωςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 128,  την πρόταση της Επιτροπής,  τη γνώμη της Οικονομικής και Κοινωνικής Επιτροπής,  τη γνώμη της Συνελεύσεως(1),  Εκτιμώντας:  ότι η εκπλήρωση της υποχρεώσεως που επιβάλλεται από τη συνθήκη στα Κράτη μέλη να εφαρμόζουν οικονομική πολιτική, που να εξασφαλίζει κυρίως τη διατήρηση υψηλού βαθμού απασχολήσεως, απαιτεί αντίστοιχη δράση, για να προσαρμοσθεί η επαγγελματική ειδίκευση  του εργατικού δυναμικού στις τάσεις που εκδηλώνονται στη γενική οικονομική ανάπτυξη και στην εξέλιξη των τεχνολογικών όρων παραγωγής- ότι, στην προοπτική της επιταχυνόμενης πραγματοποιήσεως της κοινής αγοράς και σε συνδυασμό με τον συντονισμό των περιφερειακών πολιτικών και την προοδευτική πραγματοποίηση κοινής γεωργικής πολιτικής, οι διαρθρωτικές αλλαγές που συντελούνται κατ' αυτάς  σε ορισμένους οικονομικούς τομείς δημιουργούν επείγοντα προβλήματα επαγγελματικής καταρτίσεως και επαγγελματικού αναπροσανατολισμού- ότι πρέπει να καθορισθεί κοινή πολιτική επαγγελματικής καταρτίσεως η οποία να δύναται να συμβάλει, κατά το άρθρο 128 της συνθήκης, στην αρμονική ανάπτυξη τόσο των εθνικών οικονομιών καθώς και της κοινής αγοράς, εν όψει των γενικών στόχων της συνθήκης  και, ειδικότερα, του προοιμίου και του άρθρου 2- ότι η εφαρμογή αποτελεσματικής κοινής πολιτικής επαγγελματικής καταρτίσεως θα ευνοήσει την πραγματοποίηση της ελεύθερης κυκλοφορίας των εργαζομένων- ότι πρέπει να γίνεται σεβαστό το θεμελιώδες δικαίωμα καθενός να επιλέγει ελεύθερα το επάγγελμά του, το ίδρυμα και τον τόπο εκπαιδεύσεως, καθώς και τον τόπο εργασίας- ότι κάθε άτομο πρέπει να έχει στις διάφορες φάσεις της επαγγελματικής ζωής του τη δυνατότητα να λάβει προσήκουσα κατάρτιση, να επιμορφωθεί και να τύχει της επαγγελματικής επαναπροσαρμογής την οποία χρειάζεται- ότι οι γενικές αρχές για την εφαρμογή κοινής πολιτικής επαγγελματικής καταρτίσεως πρέπει να εφαρμόζονται στο σύνολο της επαγγελματικής προπαρασκευής των νέων και ενηλίκων, που δύνανται να ασκήσουν επαγγελματική δραστηριότητα ή που την ασκούν ήδη μέχρι  του επιπέδου των μεσαίων στελεχών και ότι πρέπει να δοθεί ιδιαίτερη σημασία στην κατάρτιση και την επιμόρφωση του διδακτικού και εκπαιδευτικού προσωπικού- ότι η πραγματοποίηση των στόχων, που περιλαμβάνονται στις κατωτέρω αρχές, απαιτεί δράση, όχι μόνο επί εθνικής βάσεως, αλλά συγχρόνως τη δυνατότητα για την Επιτροπή να προτείνει στο Συμβούλιο ή στα Κράτη μέλη, στα πλαίσια της συνθήκης, τα κατάλληλα  μέτρα, και συνεπάγεται στενή συνεργασία τόσο μεταξύ των Κρατών μελών όσο και μεταξύ των Κρατών μελών και των αρμοδίων οργάνων της Κοινότητος- ότι είναι σκόπιμο να εξασφαλισθεί, με τη σύσταση ιδίως συμβουλευτικής επιτροπής στην Επιτροπή, η συνεργασία των δημοσίων και ιδιωτικών οργανισμών των Κρατών μελών που ενδιαφέρονται ιδιαίτερα για τα προβλήματα τα σχετικά με την επαγγελματική κατάρτιση- ότι οι κατωτέρω γενικές αρχές ανταποκρίνονται στη σημερινή οικονομική και κοινωνική κατάσταση της Κοινότητος και ότι θα είναι δυνατό να συμπληρωθούν εκ των υστέρων προοδευτικά, ανάλογα με τις ανάγκες που δημιουργούνται εντός της Κοινότητος,  ΑΠΟΦΑΣΙΖΕΙ:  Οι γενικές αρχές για την εφαρμογή κοινής πολιτικής επαγγελματικής καταρτίσεως είναι οι ακόλουθες:   Αρχή πρώτη  Ως κοινή πολιτική επαγγελματικής καταρτίσεως νοείται η κοινή, συνεπής και προοδευτική δράση, η οποία προϋποθέτει, ότι κάθε Κράτος μέλος καταρτίζει προγράμματα και διασφαλίζει ό,τι πραγματοποιήθηκε σύμφωνα με τις γενικές αυτές αρχές και τα  μέτρα εφαρμογής που θα προκύψουν από αυτές.  Οι γενικές αρχές πρέπει να επιτρέπουν στον καθένα να λαμβάνει την προσήκουσα κατάρτιση με ελεύθερη επιλογή του επαγγέλματος, του ιδρύματος και του τόπου 2καταρτίσεως καθώς και του τόπου εργασίας.  Αφορούν την κατάρτιση των νέων και ενηλίκων ατόμων που δύνανται να ασκήσουν επαγγελματική δραστηριότητα ή που ήδη την ασκούν μέχρι του επιπέδου των μεσαίων στελεχών.  Η εφαρμογή αυτών των γενικών αρχών εμπίπτει στην αρμοδιότητα των Κρατών μελών και των αρμοδίων οργάνων της Κοινότητος στο πλαίσιο της συνθήκης.   Αρχή δεύτερη  Η κοινή πολιτική επαγγελματικής καταρτίσεως πρέπει να αποσκοπεί στους εξής θεμελιώδεις στόχους:  α) την πραγματοποίηση των προϋποθέσεων εκείνων που επιτρέπουν σε κάθε άτομο να έχει πραγματικά το δικαίωμα να λάβει την προσήκουσα επαγγελματική κατάρτιση- β) την έγκαιρη οργάνωση των καταλλήλων εκπαιδευτικών μέσων ώστε να εξασφαλισθεί το αναγκαίο εργατικό δυναμικό για τους διαφόρους τομείς της οικονομικής δραστηριότητος- γ) την επίτευξη, στο πλαίσιο της γενικής εκπαιδεύσεως, αρκετά ευρείας επαγγελματικής καταρτίσεως, ώστε να ευνοηθεί η αρμονική ανάπτυξη του ατόμου και να ικανοποιηθούν οι απαιτήσεις που απορρέουν από την τεχνική πρόοδο, τις καινοτομίες στην οργάνωση της  παραγωγής και την κοινωνική και οικονομική εξέλιξη- δ) τη δημιουργία της δυνατότητας στον καθένα να αποκτήσει τις γνώσεις και τις τεχνικές ικανότητες που είναι αναγκαίες για την άσκηση ορισμένης επαγγελματικής δραστηριότητος και να φθάσει στο υψηλότερο δυνατό επίπεδο καταρτίσεως, ευνοώντας συγχρόνως,  όσον αφορά ειδικότερα τους νέους, την πνευματική και ηθική ανάπτυξη, την πολιτική αγωγή και τη φυσική ανάπτυξη- ε) την αποφυγή κάθε επιζήμιας διακοπής τόσο μεταξύ της γενικής εκπαιδεύσεως και της ενάρξεως της επαγγελματικής καταρτίσεως όσο και κατά τη διάρκεια της επαγγελματικής καταρτίσεως- στ) τη διευκόλυνση κατά τη διάρκεια των διαφόρων φάσεων του επαγγελματικού βίου, της προσήκουσας επαγγελματικής καταρτίσεως και επιμορφώσεως και, ενδεχομένως, της μεταστροφής και επαναπροσαρμογής- ζ) την προσφορά στον καθένα, ανάλογα με τις επιδιώξεις του, τις ικανότητές του, τις γνώσεις και τις εμπειρίες του από την εργασία, και με τα κατάλληλα μέσα, της δυνατότητος επαγγελματικής βελτιώσεως, της δυνατότητος προσβάσεως σε ανώτερο επαγγελματικό  επίπεδο ή της προετοιμασίας για νέα δραστηριότητα ανωτέρου επιπέδου- η) την καθιέρωση όσο το δυνατό στενοτέρων σχέσεων μεταξύ των διαφόρων τύπων επαγγελματικής καταρτίσεως και των οικονομικών τομέων, ώστε, αφ' ενός, η επαγγελματική κατάρτιση να ανταποκρίνεται όσο το δυνατό καλύτερα στις ανάγκες της οικονομικής  δραστηριότητος και στα συμφέροντα των εκπαιδευομένων και αφ' ετέρου οι οικονομικοί και επαγγελματικοί φορείς να αποδίδουν στα προβλήματα που θέτει η επαγγελματική κατάρτιση την δέουσα σημασία.   Αρχή τρίτη  Κατά την εφαρμογή της κοινής πολιτικής επαγγελματικής καταρτίσεως, πρέπει να δοθεί ιδιαίτερη σημασία:  - στην πρόβλεψη και την εκτίμηση, τόσο σε εθνικό όσο και σε κοινοτικό επίπεδο, των ποσοτικών και ποιοτικών αναγκών σε εργατικό δυναμικό στις διάφορες παραγωγικές δραστηριότητες- - σ' ένα διαρκές σύστημα ενημερώσεως και προσανατολισμού ή επαγγελματικών συμβουλών υπέρ των νέων και των ενηλίκων βασιζόμενο στη γνώση των ατομικών ικανοτήτων, των εκπαιδευτικών μέσων και των δυνατοτήτων απασχολήσεως, καθώς και στη στενή συνεργασία των  τομέων παραγωγής και διανομής, των υπηρεσιών που ενδιαφέρονται για την επαγγελματική κατάρτιση και των σχολών γενικής εκπαιδεύσεως- - στην ύπαρξη των προϋποθέσεων που επιτρέπουν στον καθένα να προσφεύγει, όταν υπάρχει ανάγκη, στο σύστημα που προβλέπεται ανωτέρω, πριν επιλέξει το επάγγελμά του, καθώς επίσης και κατά τη διάρκεια της επαγγελματικής του καταρτίσεως και σε όλη την  επαγγελματική του σταδιοδρομία.   Αρχή τετάρτη  Σύμφωνα με αυτές τις γενικές αρχές και εν όψει της πραγματοποιήσεως των στόχων που διατυπώνονται σ' αυτές, η Επιτροπή δύναται να προτείνει στο Συμβούλιο ή στα Κράτη μέλη, στα πλαίσια της συνθήκης, τα κατάλληλα μέτρα που θα αποδειχθούν  αναγκαία.  Εξ άλλου η Επιτροπή, σε στενή συνεργασία με τα Κράτη μέλη, πραγματοποιεί κάθε είδους μελέτες και έρευνες στον τομέα της επαγγελματικής καταρτίσεως για την εξασφάλιση της εφαρμογής της κοινής πολιτικής, κυρίως για να προωθηθούν οι δυνατότητες  απασχολήσεως και η γεωγραφική και επαγγελματική κινητικότης των εργαζομένων εντός της Κοινότητος.  Συντάσσει επίσης κατάλογο των εκπαιδευτικών μέσων που χρησιμοποιούνται στα Κράτη μέλη και τα συγκρίνει με τις υπάρχουσες ανάγκες, προκειμένου να καθορίσει τις ενέργειες, τις οποίες θα συστήσει στα Κράτη μέλη, υποδεικνύοντας, κατά περίπτωση, τη σειρά  προτεραιότητάς τους. Ευνοεί, ενδεχομένως, τη σύναψη διμερών ή πολυμερών συμφωνιών.  Η Επιτροπή παρακολουθεί την εξέλιξη αυτών των ενεργειών, συγκρίνει τα αποτελέσματά τους και τα γνωστοποιεί στα Κράτη μέλη.  Κατά την εκπλήρωση των αρμοδιοτήτων που της έχουν ανατεθεί στον τομέα της επαγγελματικής καταρτίσεως, η Επιτροπή επικουρείται από τριμερή συμβουλευτική επιτροπή, της οποίας η σύνθεση και το καταστατικό αποφασίζονται από το Συμβούλιο, έπειτα από γνώμη  της Επιτροπής.   Αρχή πέμπτη  Για να ευνοηθεί η καλύτερη γνώση όλων των στοιχείων και δημοσιεύσεων που αφορούν την κατάσταση και εξέλιξη της επαγγελματικής καταρτίσεως στην Κοινότητα και για να προωθηθεί ο εκσυγχρονισμός των χρησιμοποιουμένων διδακτικών μέσων, η  Επιτροπή αναλαμβάνει πρωτοβουλία για τη συγκέντρωση, διάδοση και ανταλλαγή μεταξύ των Κρατών μελών, κάθε χρήσιμης πληροφορίας καθώς και της τεκμηριώσεως και του διδακτικού υλικού.  Εξασφαλίζει ειδικώτερα τη συστηματική διάδοση της τεκμηριώσεως της σχετικής με τις ήδη πραγματοποιηθείσες ή τις πραγματοποιούμενες καινοτομίες. Τα Κράτη μέλη πάλι προσφέρουν στην Επιτροπή κάθε αναγκαία βοήθεια και υποστήριξη για την εκπλήρωση των  διαφόρων αυτών αρμοδιοτήτων και ιδιαιτέρως όλες τις χρήσιμες πληροφορίες, που αφορούν την κατάσταση και εξέλιξη των εθνικών συστημάτων επαγγελματικής καταρτίσεως.   Αρχή έκτη  Η Επιτροπή ευνοεί, σε συνεργασία με τα Κράτη μέλη, κάθε άμεση ανταλλαγή εμπειριών στον τομέα της επαγγελματικής καταρτίσεως, που δύναται να προσφέρει στις αρμόδιες για την επαγγελματική κατάρτιση υπηρεσίες καθώς και στους ειδικούς σ' αυτόν  τον τομέα, τη δυνατότητα να γνωρίσουν και να μελετήσουν τα επιτεύγματα και τις καινοτομίες των άλλων χωρών της Κοινότητος, σχετικά με το αντικείμενο αυτό.  Αυτές οι ανταλλαγές πραγματοποιούνται κυρίως με σεμινάρια σπουδών και προγράμματα επισκέψεων και παραμονής στους φορείς επαγγελματικής καταρτίσεως.   Αρχή εβδόμη  Η προσήκουσα κατάρτιση του διδακτικού και εκπαιδευτικού προσωπικού, του οποίου πρέπει να αυξηθεί ο αριθμός και να αναπτυχθούν οι τεχνικές και οι παιδαγωγικές ικανότητες, συνιστά ένα από τα βασικά στοιχεία κάθε αποτελεσματικής πολιτικής  επαγγελματικής καταρτίσεως.  Τα Κράτη μέλη ενθαρρύνουν, κατά περίπτωση με τη συνδρομή της Επιτροπής, όλα τα μέτρα που δύνανται να συντελέσουν στη βελτίωση και την ανάπτυξη αυτής της καταρτίσεως και κυρίως εκείνα, που από τη φύση τους εξασφαλίζουν διαρκή προσαρμογή στις προόδους που  σημειώνονται στον οικονομικό και τεχνικό τομέα.  Ευνοείται η κατάρτιση εκπαιδευτών που έχουν επιλεγεί μεταξύ των ιδαιτέρως ειδικευμένων εργαζομένων.  Επιδιώκεται ανάλογη προσέγγιση της καταρτίσεως των εκπαιδευτών. Σ' αυτό δύναται να συμβάλει κάθε ανταλλαγή εμπειριών και άλλα κατάλληλα μέσα παρόμοιας φύσεως και κυρίως τα μέσα που αναφέρονται στην έκτη αρχή.  Λαμβάνονται ειδικά μέτρα στις χώρες της Κοινότητος, για να προωθηθεί η κατάρτιση και η επιμόρφωση του διδακτικού προσωπικού και των εκπαιδευτών, που πρόκειται να ασκήσουν τη δραστηριότητά τους στις λιγώτερο ευνοημένες περιοχές της Κοινότητος, καθώς και  στα αναπτυσσόμενα Κράτη και εδάφη και κυρίως εκείνα που είναι συνδεδεμένα με την Κοινότητα.   Αρχή ογδόη  Η κοινή πολιτική επαγγελματικής καταρτίσεως πρέπει κυρίως να κατευθύνεται προς την προοδευτική προσέγγιση των επιπέδων καταρτίσεως.  Σε συνεργασία με τα Κράτη μέλη, η Επιτροπή καταρτίζει, ανάλογα με τις ανάγκες για τα διάφορα επαγγέλματα που απαιτούν συγκεκριμένη κατάρτιση, μία ενιαία περιγραφή των βασικών απαιτήσεων για την πρόσβαση στις διάφορες βαθμίδες καταρτίσεως.  Σ' αυτή τη βάση, επιδιώκεται η προσέγγιση των αντικειμενικών προϋποθέσεων που απαιτούνται για την επιτυχία στις τελικές δοκιμασίες, ώστε να επιτευχθεί η αμοιβαία αναγνώριση των πιστοποιητικών και άλλων τίτλων, που επικυρώνουν την ολοκλήρωση της  επαγγελματικής καταρτίσεως.  Τα Κράτη μέλη και η Επιτροπή ενθαρρύνουν τη διεξαγωγή ευρωπαϊκών διαγωνισμών και εξετάσεων.   Αρχή ενάτη  Για να συμβάλουν στην εξασφάλιση της πλήρους ισορροπίας μεταξύ ζητήσεως και προσφοράς εργασίας στο πλαίσιο της Κοινότητος, και λαμβάνοντας υπόψη τις προβλέψεις που έχουν διατυπωθεί γι' αυτό το σκοπό, τα Κράτη μέλη και η Επιτροπή δύνανται να  λάβουν, από κοινού, τις αναγκαίες πρωτοβουλίες, κυρίως για την εκπόνηση καταλλήλων προγραμμάτων καταρτίσεως.  Αυτές οι πρωτοβουλίες και τα προγράμματα πρέπει να αποσκοπούν στην ταχεία κατάρτιση των ενηλίκων, καθώς και στην επαγγελματική μεταστροφή και επαναπροσαρμογή, λαμβάνοντας υπόψη τις καταστάσεις που έχουν προκύψει από την οικονομική άνοδο ή οπισθοδρόμηση,  τους τεχνολογικούς και διαρθρωτικούς μετασχηματισμούς και τις ιδιαίτερες ανάγκες ορισμένων επαγγελμάτων, επαγγελματικών τάξεων ή συγκεκριμένων περιοχών.   Αρχή δεκάτη  Κατά την εφαρμογή των γενικών αρχών της κοινής πολιτικής επαγγελματικής καταρτίσεως, δίδεται ιδιαίτερη προσοχή στα ειδικά προβλήματα που απασχολούν ορισμένους τομείς δραστηριότητος ή κατηγορίες ατόμων. Ιδιαίτερες ενέργειες δύνανται να  αναληφθούν γι'αυτό το σκοπό.  Οι ενέργειες που αναλαμβάνονται, για να πραγματοποιηθούν οι στόχοι της κοινής πολιτικής επαγγελματικής καταρτίσεως, δύνανται να αποτελέσουν αντικείμενο κοινής χρηματοδοτήσεως.  Έγινε στις Βρυξέλλες, στις 2 Απριλίου 1963.  Για το Συμβούλιο Ο Πρόεδρος Eugene SCHAUS  (1) ΕΕ αριθ. 31 της 26.4.1962, σ. 1034/62.


title: 2006/837/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/108

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2004
   (2006/837/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2004 συνοδευόμενη από τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), και συγκεκριμένα το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0101/2006),

               1.

               σημειώνει τα ακόλουθα ποσά για τους λογαριασμούς του Ευρωπαϊκού Οργανισμού Φαρμάκων για τα οικονομικά έτη 2004 και 2003·
               Λογαριασμοί οικονομικού αποτελέσματος των οικονομικών ετών 2004 και 2003

                           (1000 ευρώ)

                           2004

                           2003

                              Έσοδα

                           Τέλη σχετιζόμενα με τις άδειες κυκλοφορίας

                           68 412

                           58 657

                           Επιχορήγηση της Επιτροπής, συμπεριλαμβανομένων των επιχορηγήσεων για τον ΕΟΧ

                           20 529

                           19 786

                           Κοινοτική επιχορήγηση για τα ορφανά φάρμακα

                           4 026

                           2 814

                           Συνεισφορές για κοινοτικά προγράμματα

                           0

                           1 208

                           Έσοδα σχετιζόμενα με τις διοικητικές πράξεις

                           1 973

                           1 703

                           Διάφορα έσοδα

                           1 473

                           1 788

                              Σύνολο (α)

                              96 413

                              85 956

                           Δαπάνες (6)

                           Δαπάνες προσωπικού

                           34 333

                           29 663

                           Δαπάνες λειτουργίας

                           11 224

                           10 835

                           Επιχειρησιακές δαπάνες

                           38 573

                           32 838

                           Χορήγηση για αποσβέσεις

                           3 650

                           2 364

                           Λοιπά στοιχεία

                           280

                           0

                              Σύνολο (β)

                              88 060

                              75 700

                              Αποτέλεσμα (γ = α — β)

                              8 353

                              10 256

                              Αποτέλεσμα (ε)

                              1 160

                              676

                              Αποτέλεσμα του οικονομικού έτους (γ + ε)

                              9 513

                              10 932

               2.

               εγκρίνει το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2004·

               3.

               αναθέτει στον Πρόεδρό του να διαβιβάσει την παρούσα απόφαση στον γενικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  EE C 269 της 28.10.2005, σ. 17.

      (2)  EE C 332 της 28.12.2005, σ. 8.

      (3)  ΕΕ L 248 της 16.9.2002, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).

      (6)  Η εκτίμηση του μέρους των μεταφερθεισών πιστώσεων που έπρεπε να θεωρηθούν ως δαπάνες του οικονομικού έτους, πραγματοποιήθηκε σε συνολική βάση και όχι βάσει της εξέτασης των επιμέρους πράξεων
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/110

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2004
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2004 συνοδευόμενη από τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), και συγκεκριμένα το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0101/2006)

               A.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2004 είναι αξιόπιστοι και ότι οι υποκείμενες πράξεις, το σύνολό τους, είναι νόμιμες και κανονικές,

               Β.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση από όλους τους οργανισμούς, εξαιρουμένων των ρητών επιφυλάξεων για το οικονομικό έτος 2004 που αφορούν την Ευρωπαϊκή Υπηρεσία Ανασυγκρότησης, το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα Επαγγελματικής Εκπαίδευσης, το Ευρωπαϊκό Παρατηρητήριο των Φαινομένων Ρατσισμού και Ξενοφοβίας και την Ευρωπαϊκή Αρχή για την Ασφάλεια των Τροφίμων,

               1.

               υπενθυμίζει ότι σύμφωνα με το άρθρο 185 του δημοσιονομικού κανονισμού το Κοινοβούλιο χορηγεί απαλλαγή για την εκτέλεση των προϋπολογισμών των οργανισμών οι οποίοι δημιουργούνται από τις Κοινότητες, διαθέτουν νομική προσωπικότητα και λαμβάνουν επιχορηγήσεις που χρηματοδοτούνται από τον προϋπολογισμό· επισημαίνει ωστόσο ότι δεν χρηματοδοτούνται πλήρως ή και εν μέρει όλοι αυτοί οι οργανισμοί μέσω επιχορηγήσεων από τον προϋπολογισμό· τονίζει ότι η απόφαση περί απαλλαγής καλύπτει επομένως τόσο τη χρηματοδότηση από τον προϋπολογισμό όσο και τη χρηματοδότηση εκτός προϋπολογισμού αυτών των οργανισμών· θεωρεί απαράδεκτο ότι μερικοί από τους οργανισμούς που έχουν ιδρυθεί από την Ένωση είναι υπόλογοι για τη δαπάνη εσόδων από πηγές εκτός του προϋπολογισμού ενώ άλλοι οργανισμοί που δεν λαμβάνουν επιδότηση από τον προϋπολογισμό δεν είναι υπόλογοι· επιβεβαιώνει την αρχή σύμφωνα με την οποία όλοι οι κοινοτικοί οργανισμοί, είτε επιχορηγούνται είτε όχι, υπόκεινται στη χορήγηση απαλλαγής από το Κοινοβούλιο, ακόμη και όταν, δυνάμει των ιδρυτικών κειμένων τους, παρεμβαίνει στο επίπεδο αυτό και κάποια άλλη αρχή αρμόδια για την απαλλαγή και πιστεύει ότι είναι αναγκαία η αναθεώρηση όλων των κειμένων που αντίκεινται στην αρχή αυτή·

               2.

               θεωρεί πολύτιμο τον πίνακα 1 της έκθεσης του Ελεγκτικού συνεδρίου που εισήχθη για πρώτη φορά κατά την διαδικασία απαλλαγής 2003, ο οποίος συνοψίζει τις εξουσίες και αρμοδιότητες, τη διοίκηση, τους πόρους, τις δραστηριότητες του οργανισμού και τις υπηρεσίες που αυτός παρέχει· σημειώνει ότι οι πληροφορίες που περιέχονται στον πίνακα 1 δόθηκαν από τον οργανισμό· ζητεί από το Ελεγκτικό Συνέδριο να επαληθεύσει το περιεχόμενο του πίνακα 1·

               3.

               εμμένει ότι παράλληλα προς τη δαπάνη των πόρων κατά τρόπο ορθό οι εξαρτημένες υπηρεσίες πρέπει επίσης να προσπαθούν να δαπανούν τους πόρους κατά τον αποτελεσματικότερο δυνατόν τρόπο· καλεί το Ελεγκτικό Συνέδριο να εξετάσει τη δυνατότητα να επεκτείνει τις ειδικές ετήσιες εκθέσεις του στους εξαρτημένους οργανισμούς για να περιλάβει εξέταση των επιδόσεων και των επιτεύξεων των στόχων· στο πλαίσιο αυτό, και ακολουθώντας τα ψηφίσματά του σχετικά με την απαλλαγή του 2003, το Κοινοβούλιο επιμένει ότι θα πρέπει να ληφθούν υπόψη τα εξής: πρέπει να αποφευχθεί, στο μέτρο του δυνατού, η αλληλεπικάλυψη του έργου των οργανισμών, είναι αναγκαία η αποσαφήνιση των μέτρων που έχουν σχεδιασθεί για τη βελτίωση της διαφάνειας και της επικοινωνίας με τους πολίτες, ενώ, ταυτόχρονα, η Κοινότητα θα πρέπει να αναλάβει θετική δράση σε όλα τα επίπεδα όσον αφορά τις προσλήψεις, την κατάρτιση και την ανάθεση αρμοδιοτήτων·

               4.

               σημειώνει ότι οι κοινοτικοί οργανισμοί δεν έχουν πάντοτε καλή εικόνα ή θετική αντιμετώπιση από τον τύπο και ότι πολλοί από αυτούς δεν αξίζουν αυτή την αρνητική αντιμετώπισή τους· υπογραμμίζει ότι αυτό θα πρέπει να γίνει γνωστό στους πολίτες της ΕΕ και ότι θα πρέπει να χρησιμοποιηθεί κάθε κατάλληλο μέσον ώστε να εξηγούνται, κάθε φορά που είναι αναγκαίο, οι λόγοι ύπαρξης και τα επιτεύγματα των κοινοτικών οργανισμών· καλεί την Επιτροπή να δραστηριοποιηθεί προς την κατεύθυνση αυτή, με όποιον τρόπο κρίνει αναγκαίο·

               5.

               σημειώνει ότι η διεύρυνση της Ευρωπαϊκής Ένωσης το 2004 επηρέασε με πολλούς τρόπους τις δομές και τις λειτουργικές ρυθμίσεις των κοινοτικών οργανισμών και ότι πολλοί από τους οργανισμούς αυτούς επισημαίνουν τις συνέπειες αυτές στις εκθέσεις δραστηριοτήτων τους, συγκεντρώνοντας ιδιαίτερα την προσοχή τους στην αύξηση του αριθμού των διοικητικών υπαλλήλων· καλεί την Επιτροπή να αξιολογήσει τα πραγματικά ή υποτιθέμενα προβλήματα και να προτείνει τις απαιτούμενες ρυθμιστικές αλλαγές·

               6.

               σημειώνει ότι η Επιτροπή έχει δεσμευθεί να προωθήσει την εναρμόνιση του τρόπου με τον οποίο παρουσιάζονται οι εκθέσεις δραστηριοτήτων που αφορούν τις γενικές διευθύνσεις της· ζητεί να προωθηθεί ο ίδιος στόχος όσον αφορά τις εκθέσεις δραστηριοτήτων των κοινοτικών οργανισμών, οι οποίες παρουσιάζουν σημαντικές διαφοροποιήσεις, όσον αφορά το περιεχόμενό τους· καλεί την Επιτροπή να επισημάνει στους κοινοτικούς οργανισμούς ποιες πληροφορίες και δείκτες δραστηριοτήτων θα πρέπει να περιλαμβάνουν στις εκθέσεις τους·

               7.

               λαμβάνει υπό σημείωση τη διαπίστωση του Ελεγκτικού Συνεδρίου ότι οι συμβάσεις που συνήφθησαν με τις τράπεζες ισχύουν από πενταετίας και πλέον, κατά παράβαση των κανόνων εφαρμογής του δημοσιονομικού κανονισμού του Οργανισμού που απαιτούν νέα πρόσκληση υποβολής προσφορών τουλάχιστον ανά πενταετία· λαμβάνει υπό σημείωση την απάντηση του Οργανισμού στην οποία εξηγεί τους λόγους για τους οποίους καθυστέρησε η πρόσκληση υποβολής προσφορών και εκθέτει τα οφέλη που επιτεύχθηκαν μέσω των άμεσων διαπραγματεύσεων με την τράπεζα πράγμα που το Κοινοβούλιο θα έχει κατά νου κατά την αναθεώρηση του δημοσιονομικού κανονισμού·

               8.

               επισημαίνει ότι το 2004 το ποσοστό εκτέλεσης ήταν χαμηλότερο από ό, τι το 2003, τόσο για τον επιχειρησιακό όσο και για τον διοικητικό προϋπολογισμό· εκφράζει ικανοποίηση για το γεγονός ότι απορροφήθηκε πλήρως το κονδύλιο για τα «ορφανά» φάρμακα·

               9.

               επισημαίνει ότι η νέα νομοθεσία για τα φαρμακευτικά προϊόντα, που θεσπίστηκε το 2004, είχε σημαντική επίπτωση στο έργο και τις διοικητικές δομές του Οργανισμού· συγχαίρει τον Οργανισμό για την επιτυχή προσαρμογή του στο νέο κανονιστικό περιβάλλον·

               10.

               επισημαίνει ότι η εφαρμογή του νέου συστήματος υποβολής εκθέσεων στο πλαίσιο της φαρμακοεπαγρύπνησης (βάση δεδομένων EudraVigilance) από τα κράτη μέλη ήταν βραδύτερη από το αναμενόμενο· εκφράζει, ωστόσο, την ικανοποίησή του για την πρόσφατη ανακοίνωση του Γενικού Διευθυντή, ότι η κατάσταση βελτιώθηκε σημαντικά κατά το 2005·

               11.

               καλεί τον Οργανισμό να βελτιώσει τις επαφές με τις οργανώσεις καταναλωτών για να βελτιωθεί η συνειδητοποίηση της τοξικότητας και πιθανής βλαβερότητας κάποιων ουσιών που περιέχονται στα φάρμακα· υπογραμμίζει το καθήκον του Οργανισμού να δρα προς το συμφέρον του κοινού·

               12.

               καλεί την Επιτροπή να βοηθήσει τους οργανισμούς να ακολουθήσουν όσο το δυνατόν πιο στενά το σχέδιο εργασίας που συμφωνήθηκε για το επόμενο έτος επιτρέποντας το σωστό σχεδιασμό και εκτέλεση των δραστηριοτήτων και ειδικότερα την αποφυγή σημαντικών, της τελευταίας στιγμής αλλαγών στον φόρτο εργασίας·

               13.

               ζητεί από την Επιτροπή να βελτιώσει τις συνέργειες μεταξύ οργανισμών καθιστώντας τη συνεργασία αποδοτικότερη, αποφεύγοντας την αλληλεπικάλυψη προσπαθειών και αντιμετωπίζοντας τις αδυναμίες, ιδίως όσον αφορά κοινούς τομείς όπως η κατάρτιση, η διεξοδική εκτέλεση των κοινοτικών πολιτικών, η χρήση των πλέον πρόσφατων συστημάτων διαχείρισης και η επίλυση προβλημάτων που έχουν σχέση με την ορθή διαχείριση του προϋπολογισμού.

      (1)  EE C 269 της 28.10.2005, σ. 17.

      (2)  EE C 332 της 28.12.2005, σ. 8.

      (3)  ΕΕ L 248 της 16.9.2002, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).


Avis juridique important

|

31997D0224

97/224/ΚΕΠΠΑ: Απόφαση του Συμβουλίου της 24ης Μαρτίου 1997 σχετικά με τη συμπλήρωση της κοινής δράσης 96/406/ΚΕΠΠΑ για τη στήριξη, εκ μέρους της Ευρωπαϊκής Ένωσης, της εκλογικής διαδικασίας στη Βοσνία-Ερζεγοβίνη

Επίσημη Εφημερίδα αριθ. L 090 της 04/04/1997 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Μαρτίου 1997 σχετικά με τη συμπλήρωση της κοινής δράσης 96/406/ΚΕΠΠΑ για τη στήριξη, εκ μέρους της Ευρωπαϊκής Ένωσης, της εκλογικής διαδικασίας στη Βοσνία-Ερζεγοβίνη (97/224/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,τα συμπεράσματα του Ευρωπαϊκού Συμβουλίου του Δουβλίνου της 13ης και 14ης Δεκεμβρίου 1996,Εκτιμώντας ότι:στις 10 Ιουνίου 1996, το Συμβούλιο υιοθέτησε την κοινή δράση 96/406/ΚΕΠΠΑ, της 10ης Ιουνίου 1996, για τη στήριξη, εκ μέρους της Ευρωπαϊκής Ένωσης, της εκλογικής διαδικασίας στη Βοσνία-Ερζεγοβίνη (1) 7οι δημοτικές εκλογές, που προβλέπονταν αρχικά για τις 14 Σεπτεμβρίου 1996 και αναβλήθηκαν ήδη δύο φορές από την Προσωρινή Εκλογική Επιτροπή της Βοσνίας-Ερζεγοβίνης, πρόκειται τώρα να διενεργηθούν εντός του 1997 7ότι η κοινή δράση 96/406/ΚΕΠΠΑ θα πρέπει να συμπληρωθεί,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η παρούσα απόφαση αποβλέπει στη συνέχιση της, εκ μέρους της Ευρωπαϊκής Ένωσης, στήριξης των δραστηριοτήτων που πραγματοποιούνται από τον ΟΑΣΕ επί τη βάσει της γενικής συμφωνίας-πλαισίου για την ειρήνη.Άρθρο 21. όσον αφορά τις δημοτικές εκλογές στη Βοσνία και Ερζεγοβίνη, η στήριξη που αναφέρεται στο άρθρο 1 εκφράζεται με την αποστολή σώματος επιτηρητών της ΕΕ που θα παραστούν ως παρατηρητές στις εκλογές υπό την αιγίδα του ΟΑΣΕ, συμπεριλαμβανομένων της εγγραφής των εκλογέων στους εκλογικούς καταλόγους, της διεξαγωγής της ψηφοφορίας και της καταμετρήσεως των ψήφων.2. Οι μακράς θητείας επιτηρητές της ΕΕ θα παραμείνουν στην περιοχή για περίοδο μέχρι 220 ημερών. Οι μέσης θητείας επιτηρητές της ΕΕ θα παραμείνουν στην περιοχή για περίοδο μέχρι 70 ημερών. Οι βραχείας θητείας επιτηρητές θα παραμείνουν στην περιοχή για περίοδο δεκατεσσάρων ημερών.Άρθρο 31. Προκειμένου να καλυφθούν τα πρόσθετα έξοδα τα οποία συνεπάγεται η πραγματοποίηση των δραστηριοτήτων που αναφέρονται στο άρθρο 2, ποσό 5,5 εκατομμυρίων Ecu βαρύνει το γενικό προϋπολογισμό των Ευρωπαϊκών Κοινοτήτων για το 1997.2. Τα έξοδα που συνεπάγεται η συμμετοχή των επιτηρητών (π.χ. ημερήσια αποζημίωση, έξοδα παραμονής, έξοδα εκπαίδευσης, μεταφορά στην περιοχή και έξοδα μετάβασης επί τόπου και επιστροφής) καταλογίζονται στο συνολικό κονδύλιο το οποίο βαρύνει τον προϋπολογισμό της Κοινότητας στα πλαίσια της κοινής δράσης 96/406/ΚΕΠΠΑ.3. Η διαχείριση των δαπανών οι οποίες χρηματοδοτούνται από το κονδύλιο της παραγράφου 1 γίνεται σύμφωνα με τις διαδικασίες και κανόνες που διέπουν τον προϋπολογισμό της Κοινότητας.Άρθρο 4Το Συμβούλιο θα επανεξετάσει την εφαρμογή της παρούσας απόφασης.Άρθρο 5Η παρούσα απόφαση αρχίζει να ισχύει την ημέρα της έκδοσής της.Άρθρο 6Η παρούσα απόφαση δημοσιεύεται στην Επίσημη Εφημερίδα.Βρυξέλλες, 24 Μαρτίου 1997.Για το ΣυμβούλιοΟ ΠρόεδροςH. VAN MIERLO(1) ΕΕ αριθ. L 168 της 6. 7. 1996, σ. 1 7 κοινή δράση όπως τροποποιήθηκε από την απόφαση 97/153/ΚΕΠΠΑ (ΕΕ αριθ. L 63 της 4. 3. 1997, σ. 1).


Avis juridique important

|

31988D0453

88/453/ΕΟΚ: Απόφαση του Συμβουλίου της 30ής Ιουνίου 1988 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου

Επίσημη Εφημερίδα αριθ. L 224 της 13/08/1988 σ. 0032

ΑΠΟΦΑΣΗ ΤΟΥ ΣΥΜΒΟΥΛΙΟΥτης 30ής Ιουνίου 1988σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου(88/453/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,ίΕχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,τη σύσταση της Επιτροπής,τη σύμφωνη γνώμη του Ευρωπαϊκού Κοινοβουλίου^(1),Εκτιμώντας ότι πρέπει να  εγκριθεί το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου,ΑΠΟΦΑΣΙΖΕΙ :   ίΑρθρο 1 Το πρωτόκολλο για τη χρηματοδοτική και τεχνική συνεργασία, μεταξύ της Ευρωπαϊκής Οικονομικής Κοινότητας και του Βασιλείου του Μαρόκου, εγκρίνεται εξ ονόματος της Κοινότητας .  Το κείμενο του πρωτοκόλλου επισυνάπτεται στην παρούσα απόφαση . ίΑρθρο 2 Ο Πρόεδρος του Συμβουλίου προβαίνει στην γνωστοποίηση που προβλέπει το άρθρο 21 του πρωτοκόλλου^(2 ). ίΑρθρο 3 Η παρούσα απόφαση αρχίζει να ισχύει την επομένη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων .  Λουξεμβούργο, 30 Ιουνίου 1988.Για το Συμβούλιο Ο Πρόεδρος Ch . SCHWARZ-SCHILLING  ( 1 ) EE ariu . C 187 thw 18 . 7 . 1988 . ( 2 ) H hmeromhnia enarjevw isxzow toz prvtokolloz ua dhmosiezuei sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .


80/273/EOK: Απόφαση του Συμβουλίου της 10ης Δεκεμβρίου 1979 για τη σύναψη του πρωτοκόλλου προσχώρησης των Φιλιππίνων στην ΓΣΔΕ (GATT)


Avis juridique important

|

31998D0278

98/278/ΕΚ: Απόφαση του Συμβουλίου της 7ης Απριλίου 1998 περί συνάψεως της συμφωνίας-πλαίσιο συνεργασίας μεταξύ της Ευρωπαϊκής Οικονομικής Κοινότητας και του συμφώνου της Καρθαγένης και των χωρών μελών του, της Δημοκρατίας της Βολιβίας, της Δημοκρατίας της Κολομβίας, της Δημοκρατίας του Ισημερινού, της Δημοκρατίας του Περού και της Δημοκρατίας της Βενεζουέλας

Επίσημη Εφημερίδα αριθ. L 127 της 29/04/1998 σ. 0010 - 0010

ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Απριλίου 1998 περί συνάψεως της συμφωνίας-πλαίσιο συνεργασίας μεταξύ της Ευρωπαϊκής Οικονομικής Κοινότητας και του συμφώνου της Καρθαγένης και των χωρών μελών του, της Δημοκρατίας της Βολιβίας, της Δημοκρατίας της Κολομβίας, της Δημοκρατίας του Ισημερινού, της Δημοκρατίας του Περού και της Δημοκρατίας της Βενεζουέλας (98/278/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 ω, σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας ότι κρίνεται σκόπιμο η Κοινότητα, για την υλοποίηση των στόχων της στον τομέα των εξωτερικών σχέσεων, να εγκρίνει τη συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και του συμφώνου της Καρθαγένης και των χωρών μελών του, της Δημοκρατίας της Βολιβίας, της Δημοκρατίας της Κολομβίας, της Δημοκρατίας του Ισημερινού, της Δημοκρατίας του Περού και της Δημοκρατίας της Βενεζουέλας,ΑΠΟΦΑΣΙΖΕΙ:Άρθρο 1 Η συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και του συμφώνου της Καρθαγένης και των χωρών μελών του, της Δημοκρατίας της Βολιβίας, της Δημοκρατίας της Κολομβίας, της Δημοκρατίας του Ισημερινού, της Δημοκρατίας του Περού και της Δημοκρατίας της Βενεζουέλας, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 37 της συμφωνίας.Άρθρο 3 Η Επιτροπή, επικουρούμενη από αντιπροσώπους των κρατών μελών, εκπροσωπεί την Κοινότητα στη μεικτή επιτροπή της οποίας η σύσταση προβλέπεται στο άρθρο 32 της συμφωνίας.Άρθρο 4 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 7 Απριλίου 1998.Για το ΣυμβούλιοΟ ΠρόεδροςD. BLUNKETT(1) ΕΕ C 25 της 28. 1. 1993, σ. 31.(2) ΕΕ C 234 της 30. 8. 1993 καιΕΕ C 80 της 16. 3. 1998.


title: Απόφαση 2014/800/ΚΕΠΠΑ του Συμβουλίου, της 17ης Νοεμβρίου 2014 , για την έναρξη της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) και την τροποποίηση της απόφασης 2014/486/ΚΕΠΠΑ

text:
               18.11.2014

               EL

               Επίσημη Εφημερίδα της Ευρωπαϊκής Ένωσης

               L 331/24

         ΑΠΌΦΑΣΗ 2014/800/ΚΕΠΠΑ ΤΟΥ ΣΥΜΒΟΥΛΊΟΥ
   της 17ης Νοεμβρίου 2014
   για την έναρξη της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) και την τροποποίηση της απόφασης 2014/486/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (1), και ιδίως το άρθρο 4,
   Λαμβάνοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα εξής:

               (1)

               Στις 22 Ιουλίου 2014 το Συμβούλιο εξέδωσε την απόφαση 2014/486/ΚΕΠΠΑ.

               (2)

               Στις 20 Οκτωβρίου 2014 το Συμβούλιο ενέκρινε το σχέδιο επιχειρήσεων για την EUAM Ukraine.

               (3)

               Κατόπιν της σύστασης του διοικητή μη στρατιωτικών επιχειρήσεων, και την επίτευξη της αρχικής επιχειρησιακής δυνατότητας από την EUAM Ukraine, η αποστολή θα πρέπει να αρχίσει την 1η Δεκεμβρίου 2014.

               (4)

               Στην απόφαση 2014/486/ΚΕΠΠΑ προβλέπεται το δημοσιονομικό ποσό αναφοράς ύψους 2 680 000 EUR για την περίοδο μέχρι τις 30 Νοεμβρίου 2014. Θα πρέπει να προβλεφθεί νέο δημοσιονομικό ποσό αναφοράς για τη δωδεκάμηνη περίοδο που αρχίζει την 1η Δεκεμβρίου 2014. Συνεπώς, θα πρέπει να τροποποιηθεί η απόφαση 2014/486/ΚΕΠΠΑ.

               (5)

               Η EUAM Ukraine θα διεξαχθεί μέσα σε ένα πλαίσιο που μπορεί να επιδεινωθεί και θα μπορούσε να παρεμποδίσει την επίτευξη των στόχων της εξωτερικής δράσης της Ένωσης όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) εκκινεί την 1η Δεκεμβρίου 2014.
   Άρθρο 2
   Ο διοικητής μη στρατιωτικών επιχειρήσεων της EUAM Ukraine εξουσιοδοτείται, με άμεση ισχύ, να αρχίσει την εκτέλεση της επιχείρησης.
   Άρθρο 3
   Το άρθρο 14 παράγραφος 1 της απόφασης 2014/486/ΚΕΠΠΑ αντικαθίσταται από το εξής:

      «1.   Το δημοσιονομικό ποσό αναφοράς που αποσκοπεί να καλύψει τις δαπάνες σχετικά με την EUAM Ukraine έως τις 30 Νοεμβρίου 2014 ανέρχεται σε 2 680 000 EUR. Το δημοσιονομικό ποσό αναφοράς που αποσκοπεί να καλύψει τις δαπάνες σχετικά με την EUAM Ukraine για την περίοδο από την 1η Δεκεμβρίου 2014 μέχρι την 30ή Νοεμβρίου 2015 ανέρχεται σε 13 100 000 EUR. Το ποσό δημοσιονομικής αναφοράς για τις μετέπειτα περιόδους αποφασίζεται από το Συμβούλιο.»

   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 17 Νοεμβρίου 2014.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 217 της 23.7.2014, σ. 42.


Avis juridique important

|

32000D0231

Απόφαση του Συμβουλίου, της 20ής Μαρτίου 2000, που συμπληρώνει την απόφαση 98/627/ΚΕΠΠΑ σχετικά με ειδική δράση της Ένωσης στον τομέα της συνδρομής για την άρση ναρκοπεδίων

Επίσημη Εφημερίδα αριθ. L 073 της 22/03/2000 σ. 0002 - 0002

Απόφαση του Συμβουλίουτης 20ής Μαρτίου 2000που συμπληρώνει την απόφαση 98/627/ΚΕΠΠΑ σχετικά με ειδική δράση της Ένωσης στον τομέα της συνδρομής για την άρση ναρκοπεδίων(2000/231/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή δράση 96/588/ΚΕΠΠΑ της 1ης Οκτωβρίου 1996, σχετικά με τις νάρκες κατά προσωπικού(1), και ιδίως το άρθρο 8, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,Εκτιμώντας τα ακόλουθα:(1) Με την απόφασή του 98/627/ΚΕΠΠΑ(2) το Συμβούλιο αποφάσισε ότι η Ευρωπαϊκή Ένωση θα πρέπει να αναλάβει ειδική δράση στον τομέα της συνδρομής για την άρση ναρκοπεδίων.(2) Με την απόφαση 98/628/ΚΕΠΠΑ(3), το Συμβούλιο ζήτησε από τη Δυτικοευρωπαϊκή Ένωση (ΔΕΕ) να υλοποιήσει την εν λόγω δράση.(3) Απαιτείται πρόσθετη χρηματοδότηση προκειμένου να συνεχισθεί η εφαρμογή της απόφασης 98/627/ΚΕΠΠΑ,ΑΠΟΦΑΣΙΖΕΙ:Άρθρο 11. Το ποσό δημοσιονομικής αναφοράς προκειμένου να καλυφθούν οι λειτουργικές δαπάνες που συνεπάγεται η εφαρμογή της απόφασης 98/627/ΚΕΠΠΑ ανέρχεται σε 308133 ευρώ για το έτος 2000.2. Το εν λόγω ποσό είναι επιπρόσθετο του προβλεπόμενου στην απόφαση 98/627/ΚΕΠΠΑ.Άρθρο 2Η παρούσα απόφαση κοινοποιείται στη ΔΕΕ σύμφωνα με τα συμπεράσματα του Συμβουλίου της 14ης Μαΐου 1996 σχετικά με τη διαβίβαση στη Δυτικοευρωπαϊκή Ένωση εγγράφων της Ευρωπαϊκής Ένωσης.Άρθρο 3Η παρούσα απόφαση αρχίζει να ισχύει την ημέρα έκδοσής της.Άρθρο 4Η παρούσα απόφαση δημοσιεύεται στην Επίσημη Εφημερίδα.Βρυξέλλες, 20 Μαρτίου 2000.Για το ΣυμβούλιοΟ ΠρόεδροςJ. Gama(1) ΕΕ L 260 της 12.10.1996, σ. 1.(2) ΕΕ L 300 της 11.11.1998, σ. 1.(3) ΕΕ L 300 της 11.11.1998, σ. 2.


Avis juridique important

|

32001D0097

2001/97/ΕΚ: Απόφαση της Επιτροπής, της 23ης Ιανουαρίου 2001, για την περάτωση της διαδικασίας εξέτασης σχετικά με μέτρα που θίγουν το εμπόριο του Gognac στη Βραζιλία [κοινοποιηθείσα υπό τον αριθμό Ε(2001) 129]

Επίσημη Εφημερίδα αριθ. L 035 της 06/02/2001 σ. 0053 - 0055

Απόφαση της Επιτροπήςτης 23ης Ιανουαρίου 2001για την περάτωση της διαδικασίας εξέτασης σχετικά με μέτρα που θίγουν το εμπόριο του Gognac στη Βραζιλία[κοινοποιηθείσα υπό τον αριθμό Ε(2001) 129](2001/97/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλισθεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπισθεί στο πλαίσιο του Παγκόσμιου Οργανισμού Εμπορίου(1), όπως τροποποιήθηκε τελευταία από τον κανονισμό (ΕΚ) αριθ. 356/95(2), και ιδίως το άρθρο 11 παράγραφος 1,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΙΣΤΟΡΙΚΟ ΤΗΣ ΔΙΑΔΙΚΑΣΙΑΣ(1) Στις 17 Φεβρουαρίου 1997, το Bureau National Interprofessionnel du Cognac (εφεξής καλούμενο "BNIC" υπέβαλε καταγγελία δυνάμει του άρθρου 4 του κανονισμού (ΕΚ) αριθ. 3286/94 του Συμβουλίου (εφεξής καλούμενος "ο κανονισμός") εξ ονόματος των μελών του που πραγματοποιούν ή επιθυμούν να πραγματοποιήσουν εξαγωγές στη Βραζιλία.(2) Ο καταγγέλων υποστήριξε ότι οι κοινοτικές πωλήσεις Cognac στη Βραζιλία προσκρούουν σε τρία εμπόδια κατά την έννοια του άρθρου 2 παράγραφος 1 του κανονισμού, ήτοι "πρακτικές επιβολής ή διατήρησης εκ μέρους τρίτης χώρας εμποδίων στο εμπόριο, ως προς τα οποία οι κανόνες του διεθνούς εμπορίου αναγνωρίζουν δικαίωμα δράσης". Κατά τον ισχυρισμό, τα εμπόδια στις συναλλαγές είναι:i) Έλλειψη προστασίας της ονομασίας προέλευσης Cognac (ΟΠ) και διάκριση σε σχέση με άλλες ξένες και τοπικές γεωγραφικές ενδείξεις: ο καταγγέλλων υποστήριξε ότι, σύμφωνα με την νομοθεσία της Βραζιλίας, επιτρέπεται να αποκαλούνται "Cognac" ή "conhaque" το μπράντυ της Βραζιλίας και άλλοι τύποι οινοπνευματωδών ποτών, και οι όροι αυτοί χρησιμοποιούνται επίσημα στο εμπόριο για τον προσδιορισμό αυτών των οινοπνευματωδών ποτών, ανεξαρτήτως της γεωγραφικής τους προέλευσης. Κατά τον ισχυρισμό, η εν λόγω πρακτική παραβαίνει πολλές διατάξεις της συμφωνίας του ΠΟΕ σχετικά με τα δικαιώματα πνευματικής ιδιοκτησίας που αφορούν θέματα συναφή με το εμπόριο (TRIP), της σύμβασης των Παρισίων για την προστασία της βιομηχανικής ιδιοκτησίας (σύμβαση Παρισίων), της συμφωνίας της Μαδρίτης για την καταστολή των ψευδών ή παραπλανητικών ενδείξεων προέλευσης των εμπορευμάτων (συμφωνία Μαδρίτης), καθώς και της συμφωνίας πλαίσιο του 1992 για τη συνεργασία μεταξύ της Κοινότητας και της Βραζιλίας (συμφωνία πλαίσιο)·ii) υπερβολικές διοικητικές απαιτήσεις για την εισαγωγή: ο καταγγέλλων ισχυρίστηκε ότι οι απαιτήσεις για την εμπορία Cognac στη Βραζιλία, όπως η δυσκίνητη διαδικασία καταχώρησης και η υποχρεωτική επίσκεψη γεωπόνου της Βραζιλίας στον τόπο παραγωγής στη Γαλλία με έξοδα του εξαγωγέα, είναι εξαιρετικά υπερβολικές και μοναδικές, και αποτελούν κεκαλυμμένο περιορισμό στις συναλλαγές. Κατά τον ισχυρισμό, τα εν λόγω μέτρα παραβαίνουν τα άρθρα ΙΙΙ και VΙΙΙ της συμφωνίας ΓΣΔΕ 1994 και τα άρθρα 1 και 2 της συμφωνίας ΠΟΕ για την εφαρμογή των υγειονομικών και φυτοϋγειονομικών μέτρων (ΥΦΜ)·iii) φορολογία που εισάγει διακρίσεις: το BNIC κατήγγειλε ότι ο συντελεστής φόρου που επιβάλλεται στα βιομηχανικά προϊόντα εισάγει διάκριση εις βάρος του Cognac έναντι των τοπικά παραγόμενων οινοπνευματωδών ποτών. Υποστήριξε ότι το Cognac κατατάσσεται ex officio στην κατηγορία με τον υψηλότερο φόρο, ενώ αυτό ουδέποτε ισχύει για τα εγχώρια παραγόμενα οινοπνευματώδη ποτά. Σύμφωνα με τον καταγγέλλοντα, τούτο συνιστά παράβαση των παραγράφων 1 και 2 του άρθρου ΙΙΙ της συμφωνίας ΓΣΔΕ 1994.(3) Επίσης, ο καταγγέλων υποστήριξε ότι οι πρακτικές αυτές έχουν δυσμενείς για τις συναλλαγές συνέπειες, κατά την έννοια του άρθρου 2 παράγραφος 4 του κανονισμού και ότι υπάρχει κίνδυνος οι συνέπειες αυτές να καταστούν δυσμενέστερες στο προσεχές μέλλον, δεδομένου ότι παρεμποδίζεται η πρόσβαση του Cognac στην αγορά της Βραζιλίας, η οποία αποτελεί σημαντική εξαγωγική αγορά για έναν κλάδο της βιομηχανίας κατά βάση εξαγωγικό.(4) Συνεπώς, η Επιτροπή αποφάσισε, μετά από διαβουλεύσεις με τη συμβουλευτική επιτροπή που συνιστάται βάσει του κανονισμού, ότι υπάρχουν επαρκή αποδεικτικά στοιχεία που δικαιολογούν την έναρξη διαδικασίας εξέτασης, με σκοπό να εξεταστούν τα σχετικά νομικά και πραγματικά περιστατικά. Κατά συνέπεια, κινήθηκε διαδικασία εξέτασης στις 2 Απριλίου 1997(3).Β. ΣΥΜΠΕΡΑΣΜΑΤΑ ΤΗΣ ΔΙΑΔΙΚΑΣΙΑΣ ΕΞΕΤΑΣΗΣ(5) Όσον αφορά την έλλειψη προστασίας του Cognac AOC, η έρευνα επιβεβαίωσε τον ισχυρισμό του καταγγέλλοντα, σύμφωνα με τον οποίο το Cognac AOC δεν τυγχάνει προστασίας και ότι χρησιμοποιείται ο όρος conhaque για τον προσδιορισμό τοπικά παραγόμενων οινοπνευματωδών ποτών. Σύμφωνα με την νομοθεσία της Βραζιλίας που ρυθμίζει την αγορά αλκοολούχων ποτών(4), με τον όρο αυτόν προσδιορίζονται δύο είδη οινοπνευματωδών ποτών, πολύ διαφορετικά μεταξύ τους: απόσταγμα οίνου ή μπράντυ (καλούμενο "conhaque " ή "conhaque fino", ανάλογα με τη διάρκεια της διαδικασίας παλαίωσης) και οινοπνευματώδη ποτά διαφόρων γεύσεων με βάση το ζαχαροκάλαμο ("conhaque de ...", ανάλογα με τη γεύση που προσδίδεται).(6) Κατά συνέπεια, επιβεβαιώνονται οι παραβιάσεις κατά τους ισχυρισμούς, της συμφωνίας πλαίσιο, καθώς και της συμφωνίας της Μαδρίτης και της σύμβασης των Παρισίων. Πρέπει να σημειωθεί ότι κατά το διάστημα διεξαγωγής της έρευνας, η Βραζιλία είχε το δικαίωμα, ως αναπτυσσόμενη χώρα σύμφωνα με το άρθρο 65 παράγραφος 2 της TRIP, να καθυστερήσει την εφαρμογή, μεταξύ άλλων, των άρθρων 22 έως 24 της TRIP μέχρι την 1η Ιανουαρίου 2000. Κατά συνέπεια, στο στάδιο αυτό, δεν εξετάστηκε κατά πόσον τα υπό εξέταση μέτρα συμφωνούσαν με τις διατάξεις αυτές.(7) Επίσης, επιβεβαιώθηκε ότι με την έλλειψη προστασίας παραπλανούνται οι καταναλωτές και αυτό είναι επιζήμιο για την εμπορική ταυτότητα του Cognac. Συνεπώς, η έλλειψη προστασίας έχει δυσμενείς συνέπειες για το εμπόριο του Cognac, ενώ ευνοεί τους παραγωγούς οινοπνευματωδών ποτών της Βραζιλίας που χρησιμοποιούν την ίδια ονομασία, "Cognac" ή "conhaque".(8) Οι υπερβολικές διοικητικές απαιτήσεις και οι φορολόγηση που εισάγει διακρίσεις επιβεβαιώθηκαν με την έρευνα, ωστόσο δεν διαπιστώθηκε ότι αυτές έχουν σημαντικό αντίκτυπο στο εμπόριο του Cognac. Κατά συνέπεια, αποφασίστηκε να μην δοθεί συνέχεια όσον αφορά τα ζητήματα αυτά.Γ. ΕΞΕΛΙΞΕΙΣ ΜΕΤΑ ΤΗΝ ΠΕΡΑΤΩΣΗ ΤΗΣ ΕΡΕΥΝΑΣ(9) Ενόψει της έναρξης ισχύος της υποχρέωσης βάσει της TRIP, την 1η Ιανουαρίου 2000, η Βραζιλία εξέδωσε τον νόμο αριθ. 9279 της 14ης Μαΐου 1996, γνωστό ως Lei da Propriedade Industrial ή LPI, ο οποίος προβλέπει, μεταξύ άλλων, ένα μητρώο γεωγραφικών ενδείξεων.(10) Δυνάμει του LPI και κατόπιν διμερών επαφών μεταξύ της Επιτροπής και των αρχών της Βραζιλίας, το BNIC ζήτησε την καταχώρηση της γεωγραφικής ένδειξης του Cognac. Η αίτηση έγινε δεκτή και η γεωγραφική ένδειξη Cognac καταχωρήθηκε στις 11 Απριλίου 2000, με κάποια καθυστέρηση λόγω της αντίδρασης της ένωσης παραγωγών της Βραζιλίας. Με την καταχώρηση, οι γάλλοι παραγωγοί απέκτησαν αποκλειστικά δικαιώματα για τη χρήση της ονομασίας Cognac. Δεν επιτρέπεται η καταχώρηση εμπορικών σημάτων που περιέχουν τη λέξη Cognac, ενώ τα εμπορικά σήματα που έχουν ήδη καταχωρηθεί και περιέχουν τη λέξη Cognac, παύουν να ισχύουν 5 (πέντε) χρόνια μετά την καταχώρηση. Επιπλέον, ο όρος Cognac δεν μπορεί να χρησιμοποιηθεί ως αναγνωριστική ονομασία.(11) Όσον αφορά τον όρο conhaque, σύμφωνα με τη νομοθεσία της Βραζιλίας για τα αλκοολούχα ποτά, εξακολουθεί να αποτελεί αναγνωριστική ονομασία, όπως ίσχυε κατά το χρόνο της έρευνας, και μπορεί να χρησιμοποιηθεί μόνο με τον τρόπο αυτόν, δεδομένου ότι, σύμφωνα με τον LPI, μια αναγνωριστική ονομασία δεν μπορεί να καταχωρηθεί ως εμπορικό σήμα. Συνεπώς, η γεωγραφική ένδειξη Cognac πρέπει να συνυπάρχει με τη χρήση του αναγνωριστικού όρου conhaque.(12) Από την 1η Ιανουαρίου 2000, η TRIP πρέπει να τυγχάνει πλήρους εφαρμογής από την Βραζιλία. Συνεπώς, οι υπηρεσίες της Επιτροπής εξέτασαν αναλυτικά κατά πόσον το παρόν επίπεδο προστασίας του Cognac AOC συμφωνεί με την TRIP.(13) Με την αναλυτική αυτή εξέταση διαπιστώθηκε ότι, εφόσον πρόκειται για γεωγραφική ένδειξη που αφορά προϊόν της αμπέλου, το Cognac AOC καλύπτεται από το άρθρο 23 παράγραφος 1 της TRIP και για το λόγο αυτό πρέπει να τυγχάνει προστασίας. Όπως εξηγείται στην αιτιολογική σκέψη 10, με την καταχώρηση της γεωγραφικής ένδειξης Cognac παρέχεται στο AOC πλήρης προστασία στη Βραζιλία, και, κατά συνέπεια, η καταχώρηση αυτή είναι σύμφωνη με το άρθρο 23 παράγραφος 1.(14) Πρέπει να σημειωθεί ότι η προστασία του άρθρου 23 παράγραφος 1 διευρύνεται και καλύπτει μεταφράσεις της πρωτότυπης γεωγραφικής ένδειξης. Κατά συνέπεια, καλύπτει και την πορτογαλική απόδοση της λέξης (conhaque). Ωστόσο, η χρήση του όρου "conhaque" είναι πιθανόν να υπάγεται στις εξαιρέσεις του άρθρου 24 παράγραφος 4 και 6 της TRIP. Συνεπώς, συνάγεται το συμπέρασμα ότι το παρόν επίπεδο προστασίας που παρέχεται στο Cognac AOC είναι σύμφωνο με τις σχετικές διατάξεις της TRIP.(15) Η συνύπαρξη της προστατευόμενης γεωγραφικής ένδειξης με την αναγνωριστική χρήση της προτογαλικής μετάφρασης μπορεί να συνεχίσει να δημιουργεί προβλήματα στους γάλλους εξαγωγείς. Ωστόσο, το ισχύον νομικό πλαίσιο της Βραζιλίας είναι πιθανόν ότι, με την πάροδο του χρόνου, θα έχει ως αποτέλεσμα οι καταναλωτές να είναι σε θέση να διακρίνουν σαφώς μεταξύ τους Cognac AOC και του τοπικά παραγόμενου conhaque. Επομένως, θα περιορισθεί σημαντικά η σύγχυση στους καταναλωτές και έτσι θα αποκατασταθεί ο δίκαιος ανταγωνισμός στην αγορά της Βραζιλίας, συγχρόνως δε θα καταργηθούν οι δυσμενείς για το εμπόριο συνέπειες, που οφείλονται στην έλλειψη προστασίας.(16) Όπως εξηγείται ανωτέρω στην αιτιολογική σκέψη 6, στο πλαίσιο της έρευνας διαπιστώθηκαν παραβάσεις της σύμβασης των Παρισίων και της συμφωνίας της Μαδρίτης. Ωστόσο, η κατάσταση αυτή δεν θα συνεχισθεί, επειδή αναμένεται ότι το σύστημα της καταχώρησης θα οδηγήσει στην κατάργηση του αθέμιτου ανταγωνισμού και των δυσμενών για τις συναλλαγές συνεπειών.Δ. ΣΥΜΠΕΡΑΣΜΑΤΑ ΚΑΙ ΣΥΣΤΑΣΕΙΣ(17) Υπό το φως της ανωτέρω ανάλυσης, θεωρείται ότι η διαδικασία εξέτασης οδήγησε στη διαμόρφωση ικανοποιητικής κατάστασης σε ότι αφορά τα εμπόδια στο εμπόριο του Cognac στη Βραζιλία, όπως υποστηρίχθηκε στη καταγγελία που υπέβαλε το BNIC. Συνεπώς, πρέπει να περατωθεί η διαδικασία εξέτασης.(18) Εφόσον χρειασθεί, μπορεί να συνεχισθεί περαιτέρω, κατόπιν διαπραγματεύσεων ιδίως δυνάμει του άρθρου 24 παράγραφος 1 της TRIP, η προστασία της γεωγραφικής ένδειξης "Cognac" έναντι της αναγνωριστικής ονομασίας "conhaque",ΑΠΟΦΑΣΙΖΕΙ:Άρθρο μόνοΠερατώνεται η διαδικασία εξέτασης, που κινήθηκε στις 2 Απριλίου 1997, σχετικά με μέτρα που επέβαλε η Βραζιλία και τα οποία θίγουν το εμπόριο του Cognac.Βρυξέλλες, 23 Ιανουαρίου 2001.Για την ΕπιτροπήPascal LamyΜέλος της Επιτροπής(1) ΕΕ L 349 της 31.12.1994, σ. 71.(2) ΕΕ L 41 της 23.2.1995, σ. 3.(3) ΕΕ C 103 της 2.4.1997, σ. 3.(4) Νόμοι αριθ. 7678/88 και αριθ. 8918/94.


title: 2004/769/ΕΚ: Απόφαση του Συμβουλίου, της 26ης Ιουλίου 2004, για το διορισμό ενός τακτικού και ενός αναπληρωματικού μέλους από τη Γερμανία στην Επιτροπή των ̠εριφερειών

text:
               17.11.2004

               EL

               Επίσημη Εφημερίδα της Ευρωπαϊκής Ένωσης

               L 341/24

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 26ης Ιουλίου 2004
   για το διορισμό ενός τακτικού και ενός αναπληρωματικού μέλους από τη Γερμανία στην Επιτροπή των Περιφερειών
   (2004/769/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και των αναπληρωματικών μελών της Επιτροπής των Περιφερειών (1).

               (2)

               Έχει κενωθεί μία θέση τακτικού μέλους της Επιτροπής των Περιφερειών, συνεπεία της παραιτήσεως του κ. Axel ENDLEIN, που γνωστοποιήθηκε στο Συμβούλιο στις 7 Ιουλίου 2004, και μία θέση αναπληρωματικού μέλους της Επιτροπής των Περιφερειών, η οποία κενώθηκε συνεπεία της προτάσεως του κ. Peter WINTER ως τακτικού μέλους,

         ΑΠΟΦΑΣΙΖΕΙ:
   Άρθρο μόνο
   Διορίζονται μέλη της Επιτροπής των Περιφερειών:

               α)

               ως τακτικό μέλος:

                           1.

                           o κ. Peter WINTER
                           Landrat Kreis Saarlouis
                           προς αντικατάσταση του κ. Axel ENDLEIN

               β)

               ως αναπληρωματικό μέλος:

                           1.

                           ο κ. Helmut JAHN
                           Landrat
                           προς αντικατάσταση τoυ κ. Peter WINTER

         για το υπόλοιπο της τρέχουσας θητείας τους, δηλαδή έως τις 25 Ιανουαρίου 2006.

      Βρυξέλλες, 26 Ιουλίου 2004.

            Για το Συμβούλιο

            Ο Πρόεδρος

         B. R. BOT

      (1)  ΕΕ L 24 της 26.1.2002, σ. 38.


Avis juridique important

|

31997D0412

97/412/ΕΚ: Απόφαση της Επιτροπής της 1ης Ιουλίου 1997 για την περάτωση της διαδικασίας αντιντάμπινγκ όσον αφορά τις εισαγωγές ορισμένων βαλιτσών και ειδών ταξιδίου καταγόμενων από τη Λαϊκή Δημοκρατία της Κίνας

Επίσημη Εφημερίδα αριθ. L 174 της 02/07/1997 σ. 0053 - 0055

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Ιουλίου 1997 για την περάτωση της διαδικασίας αντιντάμπινγκ όσον αφορά τις εισαγωγές ορισμένων βαλιτσών και ειδών ταξιδίου καταγόμενων από τη Λαϊκή Δημοκρατία της Κίνας (97/412/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως τα άρθρα 9, 17 παράγραφος 4 και 18 του κανονισμού αυτού,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ 1. Έναρξη (1) Τον Μάρτιο του 1996, περιήλθε καταγγελία στην Επιτροπή με ισχυρισμούς περί άσκησης ζημιογόνου πρακτικής ντάμπινγκ προκαλούμενης από εισαγωγές στην Κοινότητα ορισμένων βαλιτσών και ειδών ταξιδίου καταγόμενων από τη Λαϊκή Δημοκρατία Κίνας.Η καταγγελία υποβλήθηκε από τη Cedim (Comitι Europιen des Industries de la Maroquinerie), ευρωπαϊκή επιτροπή βιομηχανιών προϊόντων δέρματος) εξ ονόματος κοινοτικών παραγωγών των υπόψη προϊόντων, των οποίων, κατά τους ισχυρισμούς, αθροιστικά η παραγωγή αντιπροσωπεύει σημαντικό ποσοστό της κοινοτικής παραγωγής βαλιτσών, τσαντών ταξιδίου και τσαντών για αθλοπαιδιές.Η καταγγελία περιείχε αποδεικτικά στοιχεία περί άσκησης κατά τις εν λόγω εισαγωγές πρακτικής ντάμπινγκ και περί σημαντικής ζημίας που προέκυψε για τον λόγο αυτό, τα οποία θεωρήθηκαν επαρκή ώστε να δικαιολογείται η έναρξη διαδικασίας αντιντάμπινγκ.(2) Κατόπιν των ανωτέρω, μετά από διαβουλεύσεις, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (3), η Επιτροπή ανήγγειλε την έναρξη διαδικασίας αντιντάμπινγκ σχετικά με τις εισαγωγές βαλιτσών, τσαντών ταξιδίου και τσαντών για αθλοπαιδιές υπαγόμενων στους κωδικούς ΣΟ ex 4202 12 19, ex 4202 12 99, ex 4202 92 11 και ex 4202 92 91, και άρχισε έρευνα.2. Έρευνα 2.1. Γραπτές αναφορές και ακροάσεις(3) Η Επιτροπή ενημέρωσε επίσημα τους γνωστούς ενδιαφερόμενους εξαγωγείς και τους εισαγωγείς, τους αντιπροσώπους της χώρας εξαγωγής και τους καταγγέλλοντες κοινοτικούς παραγωγούς. Στα ενδιαφερόμενα μέρη δόθηκε η ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας της καθοριζόμενης στην ανακοίνωση για την έναρξη της διαδικασίας.(4) Ορισμένοι παραγωγοί στην υπόψη χώρα καθώς και ορισμένοι κοινοτικοί παραγωγοί και εισαγωγείς γνωστοποίησαν τις απόψεις τους γραπτώς. Το αίτημα για ακρόαση έγινε δεκτό για όλα τα μέρη που το έθεσαν κατά τον τρόπο αυτό και εμπρόθεσμα.2.2. Επιλογή δείγματος κοινοτικών παραγωγών(5) Λαμβανομένου υπόψη του σημαντικού πλήθους κοινοτικών παραγωγών που παράγουν το υπόψη προϊόν στην Κοινότητα και που υποστηρίζουν την καταγγελία και σύμφωνα με τις διατάξεις του άρθρου 17 παράγραφος 1 του κανονισμού (ΕΚ) αριθ. 384/96 (εφεξής καλούμενου «ο βασικός κανονισμός»), θεωρήθηκε ορθό η έρευνα να περιοριστεί σε δείγμα παραγωγών που λογικά θα μπορούσε να εξεταστεί στο πλαίσιο του διαθέσιμου χρόνου. Σε πρώτη φάση, αντιπροσωπευτικά ολόκληρης της κοινοτικής αγοράς θεωρήθηκαν τέσσερα κράτη μέλη - Γαλλία, Ιταλία, Ισπανία και Πορτογαλία - η παραγωγή των οποίων αντιπροσώπευε ευρέως το μεγαλύτερο μέρος της κοινοτικής παραγωγής βαλιτσών, τσαντών ταξιδίου και τσαντών για αθλοπαιδιές. Σε δεύτερη φάση, τρεις παραγωγοί εγκατεστημένοι σε καθένα από αυτά τα κράτη μέλη επιλέχθηκαν ως δείγμα με βάση το μέγεθός τους, λαμβανόμενοι σαν αντιπροσωπευτικό σύνολο από άποψη παραγωγής και απασχόλησης. Οι επιλεγείσες ως δείγμα επιχειρήσεις προέρχονται από κατάλογο παραγωγών του υπόψη προϊόντος, με κύκλο εργασιών που θεωρήθηκε αντιπροσωπευτικός για την αντίστοιχη χώρα. Τον κατάλογο διεβίβασαν οι αντίστοιχες εθνικές ενώσεις. Στους κοινοτικούς παραγωγούς που επιλέγησαν ως δείγμα όπως περιγράφεται εστάλησαν ερωτηματολόγια.(6) Κατόπιν τούτου, στα ενδιαφερόμενα μέρη που μετά την ανακοίνωση για την έναρξη της διαδικασίας είχαν εκφράσει την επιθυμία τους να εξετασθούν από την Επιτροπή κατά την τελική επιλογή του δείγματος, κοινοποιήθηκαν οι επιλεγείσες επιχειρήσεις και η μεθοδολογία που χρησιμοποιήθηκε για την επιλογή τους. Από τα μέρη αυτά κανένα δεν διατύπωσε αντιρρήσεις για την επιλογή αυτή.(7) Στο πλαίσιο αυτό, μετά την κοινοποίηση, στην Επιτροπή καταγγέλθηκαν πραγματικές απειλές για εμπορικά αντίποινα εναντίον ορισμένων από τους επιλεγέντες κοινοτικούς παραγωγούς εκ μέρους μερικών από τους πελάτες τους, οι οποίοι είναι επίσης εισαγωγείς και σημαντικές επιχειρήσεις λιανικής πώλησης στην Κοινότητα. Όταν η έρευνα είχε πια προχωρήσει, ορισμένοι από τους επιλεγέντες κοινοτικούς παραγωγούς δέχθηκαν σοβαρές εμπορικές πιέσεις στο πλαίσιο προσπάθειας να πεισθούν να αποσύρουν την υποστήριξή τους στην καταγγελία. Κατόπιν τούτου, θεωρήθηκε σκόπιμο να μη γίνεται πλέον αναφορά στα ονόματα των επιχειρήσεων αυτών.2.3. Χρόνος έρευνας(8) Ο χρόνος έρευνας για τον προσδιορισμό της πρακτικής ντάμπινγκ καλύπτει το διάστημα από 1ης Απριλίου 1995 έως 31 Μαρτίου 1996 (εφεξής καλούμενο «χρόνος έρευνας»). Η εξέταση για ζημίες καλύπτει το διάστημα από τον Ιανουάριο του 1992 μέχρι το τέλος του χρόνου έρευνας.Β. ΚΟΙΝΟΤΙΚΗ ΒΙΟΜΗΧΑΝΙΑ (9) Μετά τον αρχικό καθορισμό του δείγματος κοινοτικών παραγωγών, η αντιπροσωπευτικότητα της ομάδας αλλοιώθηκε σοβαρά λόγω των ακόλουθων γεγονότων:- όσον αφορά την Ιταλία, μια από τις επιχειρήσεις που επιλέγησαν για την ομάδα αρνήθηκε να συνεργαστεί και επιπλέον απέσυρε την υποστήριξή της στην καταγγελία, για τον λόγο ότι επί του παρόντος οι εισαγωγές από τη Λαϊκή Δημοκρατία Κίνας αποτελούν τον πυρήνα των δραστηριοτήτων της. Άλλη επιχείρηση που επιλέχθηκε είχε απλώς ξαναρχίσει την παραγωγή το Δεκέμβριο του 1995, μετά από διακοπή της παραγωγής επί χρονικό διάστημα άνω του έτους. Όμως, προκειμένου να παραμείνει ενεργή η επιχείρηση αυτή, οι πωλήσεις της κατά τη διάρκεια του χρόνου έρευνας πραγματοποιήθηκαν σε τιμές μη αντιπροσωπευτικές.Για άλλη επιλεγείσα ιταλική επιχείρηση, το υπό έρευνα προϊόν ήταν μη αντιπροσωπευτικό των συνολικών δραστηριοτήτων της διότι καλύπτει μόνο 1 % του συνολικού κύκλου εργασιών της. Επιπλέον, από τις τρεις σειρές προϊόντων που πούλησε η επιχείρηση αυτή, η μία εισάγεται από τη Λαϊκή Δημοκρατία Κίνας και αντιπροσωπεύει σημαντικό μέρος του κύκλου εργασιών της επιχείρησης για το υπόψη προϊόν.- όσον αφορά τη Γαλλία, μια επιχείρηση παρήγε μόνο τσάντες ταξιδίου και όχι βαλίτσες.Άλλη επιχείρηση που επιλέγη για τη Γαλλία κατά το χρόνο της έρευνας παρήγε και πούλησε αμελητέα μόνο ποσότητα τσαντών ταξιδίου ενώ δεν παρήγε βαλίτσες. Επιπλέον, το μεγαλύτερο μέρος των βαλιτσών και ειδών ταξιδίου που πωλούνται από την επιχείρηση αυτή εισάγονται από τη Λαϊκή Δημοκρατία Κίνας.- όσον αφορά την Πορτογαλία, μια από τις επιχειρήσεις που επιλέχθηκαν απήντησε ότι αδυνατεί να συμπληρώσει το ερωτηματολόγιο, παρόλο που της χορηγήθηκε σχετική παράταση.(10) Έτσι, τελικά το δείγμα που επιλέχτηκε στην αρχή έπαυσε να είναι αντιπροσωπευτικό. Από την Επιτροπή και τις ενδιαφερόμενες εθνικές ενώσεις καταβλήθηκαν προσπάθειες για την επιλογή νέου δείγματος, όπως προβλέπουν οι διατάξεις του άρθρου 17 παράγραφος 4 του βασικού κανονισμού. Εντούτοις, οι επαφές με άλλες επιχειρήσεις αναφερόμενες στους καταλόγους που δόθηκαν από τις ενδιαφερόμενες εθνικές ενώσεις εδείχθησαν ανεπιτυχείς στο θέμα αυτό.(11) Απέναντι σε άρνηση συνεργασίας αυτού του βαθμού εκ μέρους των κοινοτικών παραγωγών που επιλέχθηκαν για το δείγμα, δεν είναι λογικό με κανένα τρόπο να καταλήξει κανείς στο συμπέρασμα ότι τα δεδομένα που διαβιβάστηκαν από τις συνεργαζόμενες επιχειρήσεις αντικατοπτρίζουν κατάσταση που επικρατεί στο σύνολο του κλάδου.Γ. ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (12) Λόγω της περιγραφόμενης ανωτέρω έλλειψης συνεργασίας εκ μέρους των κοινοτικών παραγωγών του υπόψη προϊόντος, η διαδικασία αντιντάμπιγκ σχετικά με τις εισαγωγές ορισμένων βαλιτσών και ειδών ταξιδίου καταγόμενων από τη Λαϊκή Δημοκρατία Κίνας πρέπει να περατωθεί.(13) Τα ενδιαφερόμενα μέρη ενημερώθηκαν σχετικά με τα ουσιώδη περιστατικά και τις διαπιστώσεις βάσει των οποίων η Επιτροπή εκδήλωσε την πρόθεση να περατώσει τη διαδικασία και τους δόθηκε η ευκαιρία να διατυπώσουν σχετικά σχόλια. Δεν λήφθησαν πληροφορίες με βάση τις οποίες προκύπτει ότι η περάτωση της διαδικασίας δεν θα ήταν προς το συμφέρον της Κοινότητας.(14) Η συμβουλευτική επιτροπή, της οποίας ζητήθηκε η γνώμη, δεν διατύπωσε αντιρρήσεις.(15) Λαμβάνοντας υπόψη τα ανωτέρω, σύμφωνα με τις διατάξεις του άρθρου 9 του βασικού κανονισμού, η Επιτροπή καταλήγει στο συμπέρασμα ότι η λήψη προστατευτικών μέτρων δεν είναι αναγκαία και ότι η διαδικασία πρέπει να περατωθεί,ΑΠΟΦΑΣΙΖΕΙ:Άρθρο μόνο Η διαδικασία αντιντάμπινγκ σχετικά με τις εισαγωγές ορισμένων βαλιτσών και ειδών ταξιδίου υπαγόμενων στους κωδικούς ΣΟ ex 4202 12 19, ex 4202 12 99, ex 4202 92 11 και ex 4202 92 91, καταγωγής Λαϊκής Δημοκρατίας της Κίνας, περατώνεται.Βρυξέλλες, 1 Ιουλίου 1997.Για την ΕπιτροπήLeon BRITTANΑντιπρόεδρος(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 317 της 6. 12. 1996, σ. 1.(3) ΕΕ αριθ. C 111 της 17. 4. 1996, σ. 4.